"Насаф"дан барча легионерлар кетади?\n2 январь, 2017, 21:17\nХабарингиз бор, айни кунларда ўзбек футболида ҳам келди-кетдилар бошланган. Айни кунларда ўзбекистонлик футбол ишқибозлари халқаро мусобақаларда иштирок этувчи клубларимиз ҳақида яхши хабарлар кутишмоқда.\nШу ўринда, Қаршининг "Насаф" жамоасининг ҳам янги мавсумга тайёргарлиги барчага қизиқ. Кўплаб ОАВларда "Насаф"нинг барча легионерлари клубни тарк этгани ҳақида хабарлар ўқимоқдамиз. Хўш, бу қанчалик тўғри? Биз бу масалага ойдинлик киритиш мақсадида легионерлар ва клуб матбуот хизмати билан боғландик.\nУшбу футболчига қўнғироқ қилиб боғлана олмадик, аммо ижтимоий тармоқ орқали боғланганимизда Черан:\nҲозир Москвадаги аэропортдаман, топингчи қаерга кетаяпман?\nдея ҳазиломус жавоб берди.\nСуҳбатимиз давомида маълум бўлдики, футболчи (хабарни ёзаётган вақтимизда) "Насаф" билан янги шартнома тузиш мақсадида Қаршига келаётган экан. Демак, Черан Насафдан кетмайди!\nРоссиялик ҳимоячининг ҳам аждарлар билан оғзаки келишувга эришгани ҳақида аввалроқ хабар берган эдик. Яқинда олган маълумотларимизга кўра, "Аждарлар" Голбанни ҳам ҳеч қаерга қўйиб юбормайди.\n"Насаф"даги ўйинлари орқали мухлислар меҳрини қозона олган Красичнинг жамоада қолиш ёки кетиш масаласи айни пайтда 50/50. Олинган маълумотларга кўра, "Насаф" айни пайтда яна бир европалик футболчи билан музокаралар олиб бормоқда.\nАгар клуб янги легионер билан келишувга эришса, легионерлар лимити туфайли, Красич билан хайрлашиши мумкин. Акс холда футболчи жамоада қолади!\nВоқеалар ривожини Sports.uzда кузатинг!


Москвадан Бишкекга COVID-19’га қарши кураш учун 45 нафар қирғизистонлик шифокор олиб келинди - Daryo\n02:33, 14.07.2020 14544\nРоссияда фаолият олиб бораётган 45 нафар қирғизистонлик тиббиёт ходими маҳаллий ҳамкасбларига ёрдам бериш учун Қирғизистонга олиб келинди. Бу ҳақда «24.kg» республика штабига асосланиб хабар берган.\nФото: Қирғизистон ташқи ишлар вазирлиги\nШифокорлар ва кичик тиббиёт персонали Қирғизистоннинг «қизил» ва «тоза» ҳудудларидаги клиникаларда бир ой давомида фаолият олиб боради. Парвозлар, яшаш шароити ва волонтёрларнинг овқатланиши учун зарурий эҳтиёжлар ҳомийлик маблағлари ҳисобидан қопланади. Тиббиёт ходимлари билан бирга ҳисоблаганда «Аэрофлот» компаниясининг рейсида жами 426 нафар Қирғизистон фуқароси (талабалар, кекса ёшли беморлар, ёш болали ва ҳомиладор аёллар) ҳам республикага олиб келинган.\n5 июлда Қирғизистонга 26 нафар қирғиз шифокор волонтёрлари гуруҳи етиб келган. Айни вақтда улар республиканинг «қизил» ҳудудларидаги касалхоналарда фаолият юритмоқда. Уларнинг парвоз харажатлари ҳам меценатлар томонидан Қирғизистоннинг Россиядаги элчихонаси кўмагида қоплаб берилган.\nҚирғизистон клиникаларида коронавирус эпидемиясига қарши курашда тиббиёт ходимлари етишмаяпти. Аввал мамлакат бош вазири Қубатбек Бўронов соғлиқни сақлаш тизимидаги барча тиббиёт ходимларини меҳнат таътилидан чақириб олиш бўйича кўрсатма берган. Ҳукумат раҳбари барча шифокор ва ҳамшираларни ўз ҳамкасбларига ёрдам беришга чақирган. Мамлакат соғлиқни сақлаш вазири Мадамин Каратаев Бишкекнинг ўзида меҳнат қилаётган тиббиёт ходимларининг 30 фоизи COVID-19 билан касалланганини маълум қилган. Кейинчалик вазирнинг ўзи пневмонияга чалингани, унинг ўринбосари коронавирус инфекциясини юқтириб олгани хабар қилинди.\nҚирғизистонда 2020 йил 13 июль ҳолатига кўра, 11 117 кишида коронавирус инфекцияси аниқланган. Эпидемия даврида 3460 нафар бемор касалликдан тузалган, 147 киши COVID-19 асоратлари оқибатида вафот этган. Шунингдек, мамлакатда коронавирусга топширган тести манфий деб топилган 452 киши пневмония туфайли ҳаётдан кўз юмган.\n12:06, 12.06.2020 119057\n11:52, 10.06.2020 131077\n02:15, 09.08.2020 3128\n02:04, 09.08.2020 3205\n23:58 Бугун 36262\n23:45 Бугун 11973\n00:15 Бугун 134205\n19:03, 07.08.2020 124852\n22:52, 07.08.2020 112630


ТВ олам | bekajon\nБош саҳифа › Юлдузлар олами › ТВ олам\n«Ёшлар» телеканали орқали намойиш этилаётган «Пазанда»номли янги корейс сериали кўпчиликда қизиқиш уйғотди. Ошпазлик мавзусида аввал ҳам «Нон иси», «Паста» номли сериаллар юртдошларимиз томонидан илиқ кутиб олинганди. Ушбу картинада ҳам бош мавзу пазандалик ҳақида бўлиб, у турли тақдирлар ва кутилмаган воқеаларга бойдир. Бугунги саҳифамизда сериал ва бош қаҳрамонлар ҳақида маълумот берамиз.\n«МУҲАББАТ ВОДИЙСИ»нинг сирлари ошкор бўладими?\n2010 йилда Испанияда тарихий романтик сериал экран юзини кўрди. «Муҳаббат водийси» дея аталган мазкур кўп қисмли асарнинг суратга олиш жараёни ҳали давом этаётганлигига қарамай, ижодкорлар уни томошабинлар ҳукмига ҳавола этишди. Айтиб ўтиш жоизки, у қисқа фурсатлар ичида, нафақат Испанияда, балки чет давлатларда ҳам машҳур бўлди. Мухлислар сериални мустақил равишда испан тилидан она тилларига таржима қилиб, давомини кўришга ошиқишмоқда. Турли мамлакатларда мазкур сериалнинг фан-клублари ташкил этилди, унинг аъзолари эса актёрлар ҳақидаги маълумотлар билан ўзаро ўртоқлашишни канда қилишмайди...\n«Изтопар»: РИЧАРД МАҒЛУБ БЎЛАДИМИ?\nСаргузашт-фантастика жанридаги «Изтопар» сериалини томошабинлар катта қизиқиш билан томоша қилган эдилар. Иккинчи мавсум намойишини ҳам интиқлик ила кутишяпти. Бугун муштарийларнинг талабларига биноан саҳифамизда мазкур сериалда бош ролларни талқин этган актёрлар ҳақида маълумот берамиз.\nЎз юртида қайта намойиши\n«Қиролича» сериалида Сон Дук (Дукман) меҳрибон, гўзал аёл бўлиш билан бирга унинг кучи оқилалигида эканлиги маҳорат билан ниҳоятда ишонарли равишда тасвирланган. Ўз муҳаббатидан воз кечиб, ўзини мамлакатни таназзулдан қутқаришга бахшида этган қиролича ҳаёти ҳақида ҳикоя қилувчи сериал такроран намойиш этилаётганлигига қарамай, томошабинларни қисқа фурсатлар ичида ром эта олди.\n«ЁДГОР» сериалнинг давоми борми?\nШу кунларда «Ёшлар» телевидениесида «Ёдгор» телесериали намойиш этилмоқда. 20 қисмдан иборат 35 дақиқалик бу телесериал томошабинларнинг диққатини жалб этиб улгурди. Телесериални томоша қилаётган бўлсангиз, унда ёшлар ҳаётида спортнинг тутган ўрни, оила қадри ва ундаги турли зиддиятли муносабатлар, маънавий ахлоқий тарбия хусусида сўз боради. Яқинда телесериал ижодкорлари билан суҳбатлашдик ва ва сериалнинг яралиши жараёнлари билан қизиқдик.\n«ЖИЙДА ГУЛИ» — орият, ўзбекона муҳаббат тараннум этилган сериал\n«Бекажон» мухлисларининг севимли ёзувчиси Каримберди Тўрамуродовнинг «Гунг қиз» ҳикояси ва унинг сценарийси асосида суратга олинган «Жийда гули» сериали кўплаб ўзбек томошабинларининг меҳрини қозонди. Оташин муҳаббатнинг тотли кечинмалари, ўзбекона қадриятлар улуғланган ушбу сериал ҳақиқий маънода ўзбек киносаноатининг яна бир ибратли асари сифатида майдонга келди. Бу, албатта, бутун киноижодкорларнинг тинимсиз меҳнати самараси. Биз машҳур «Жийда гули» сериали қаҳрамонларининг сериал яратилиш тарихи ҳақидаги фикр-мулоҳазалари билан қизиқдик.\nКУТИЛМАГАН ТАКЛИФ ВА ШУҲРАТ КЕЛТИРГАН РОЛЛАР\nҲинд фильмларини қайта ва қайта томоша қилишдан зерикмаймиз. Шу билан бирга бош ролларда бошқа актёрларни тасаввур ҳам қила олмаймиз. Аммо... Биз кўраётган аксарият картиналарда режиссёр аввалига мутлақо бошқа актёрларни таклиф этишга режалаштирганлигидан бехабармиз. Шундай машҳур картиналар ҳақида сўз юритамиз.\n«ИШКОМЛИ УЙ» ГЎЗАЛИ\nБугунги суҳбатимизни ўзининг бетакрор образлари билан нафақат турк аҳли, балки бутун дунёнинг, жумладан, ўзбек халқининг кўнглидан жой олишга улгурган, бизга «Ишкомли уй» сериалидаги Баҳор, «Келин» сериалидаги Эъзоз образлари билан яхши таниш бўлган ёш, мафтункор актриса Нургул Яшилчойга бағишлашга қарор қилдик…\nШОҲ СУЛТОН ҲАМ МЕРЬЕМ КАБИ РУҲШУНОСГА МУРОЖААТ ЭТДИ!\n«Муҳташам юз йил» сериалининг томошабинларига Шоҳ Султон образи орқали яхши таниш бўлган актриса Дениз Чакир бирданига машҳур бўлгани йўқ. У шуҳратга олиб борувчи зинапояларни секин-аста босиб ўтди. «Иффет» сериалидаги бош қаҳрамон қизнинг роли уни машҳур қилди. Вақт ўтиб, у актёрлар орасида тилга олинадиган бўлди ва бир неча мукофотлар соҳибига айланди. Энди эса, Шоҳ Султон сабаб уни бошқа давлатларда ҳам танийдиган бўлишди. «Муҳташам юз йил»да тарихий образ Султон Сулаймоннинг синглиси Шоҳ Султонни жонлантираётган Дениз Чакирнинг интервью-монологини эътиборингизга ҳавола этамиз.\nХУРРАМ СУЛТОН «МУҲТАШАМ ЮЗ ЙИЛ»НИ ТАРК ЭТАДИМИ?\nКўпчилик томошабинларни экран қаршисига «михлаб қўйган» «Муҳташам юз йил» сериали ижодкорлари бош қаҳрамонни талқин этаётган актрисани ўзгартиришлари мумкин.


Миллий банкда кобренд карта очинг ва...\n24.10.2019 09:28 0 1354\nЎзбекистон Республикаси ташқи иқтисодий алоқалар миллий банки «O`zbekinvest Hayot» суғурта компанияси билан бирга Visa Gold ва Visa Platinum эгалари учун махсус таклиф ишлаб чиқди. Ушбу карта эгалари бир йилга бепул суғурта қилинади. Суғурта сизга бутун дунё бўйлаб қулай ва хавфсиз сафар қилиш имконини тақдим этади.\nХорижга чиқиш суғуртаси — сафар нима мақсадда амалга оширилишидан қатъий назар, ҳар қандай сайёҳ учун шарт бўлган нарсадир. Сиз хизмат сафарига чиқасизми ёки туризм мақсадида йўлга чиқасизми, ҳар қандай ҳолатда суғурта керак.\nМаҳаллий ошхона, ёввойи табиат, маданий тафовутлар — хориж мамлакати билан танишувдаги ҳар қандай «муваффақиятсизлик» барча режаларингизни йўққа чиқариши мумкин. Бегона давлатда сифатли тиббий хизмат эса, яхши биламизки, жуда қиммат ва шошилинч лозим бўлганда ҳар доим ҳам топилавермайди.\nСуғурта дастури хориж сафарлари вақтида юзага келиши мумкин бўлган эҳтимолий хавфлардан ҳимоялаш мақсадида тузилган. Миллий банкда кобренд карта очиш чоғида сизга тақдим этиладиган суғурта полиси хорижга қилажак сафарингизни хотиржам ва ортиқча муаммоларсиз ўтказишга сабаб бўлади.\nЙил давомида сафарнинг давомийлиги\nЮк йўқотилиши ёки кечикиши\nСафар бекор қилиниши ёки кечиктирилиши\nСуғурта амал қилиши давомида хорижий сафарлар сони чекланмаган. Мижозлар истаганча сафарга чиқиши мумкин.\nСуғурта талаб қилинадиган зарурат туғилган тақдирда, суғурта тўлови карта орқали амалга оширилган операцияларга асосан тўланади. Бунинг учун карта орқали авиачипталар сотиб олинган, меҳмонхона тўлови амалга оширилган ва шунингдек сервис хизматига мурожаат қилинган бўлиши лозим.\nСуғурта ҳудуди: бутун дунё, фақат сиз доимий истиқомат қиладиган мамлакатдан ташқари.\n1. Суғурта тўланиши аломатлари бўлган ҳолатлар юзага келган тақдирда Сервис хизмати билан алоқага чиқиш лозим. Ушбу хизмат йил давомида, ҳафтанинг исталган кунида ва исталган соатида хизмат кўрсатади. Қўнғироқдан сўнг операторнинг сўровига жавобан керакли маълумотларни бериш ва йўриқномага амал қилиш лозим.\nТелефон: +7 (495) 212 21 43.\n2. Сервис хизмати ва Суғуртачи билан келишилган ҳолда амалга оширилган харажатларни қоплаш учун суғурта тўловини олиш лозим бўлган тақдирда Суғуртачи жойлашган манзилга мурожаат қилиш керак: 100015, Ташкент шаҳри, Ойбек кўчаси, 6 уй. Тел: (71) 207 47 74.\nИқтисодиёт 19/11, 10:50\nЖиззахда «Ўзмиллийбанк»нинг янги биноси очилди, мижозлар учун янги қулайликлар пайдо бўлди


Rasul Kusherbayev – Telegram\nАйримларнинг сўнгги вақтларда интернет тармоқлари орқали билдираётган фикрлари билан танишиб қуйидагиларни маълум қилмоқчиман.\nМен имкониятим етгунча аввало оддий фуқаро ва қолаверса депутат сифатида фаолият юритмоқчиман. Бундан ортиқ лавозимда ишлашга интилиш ёки сиёсий "очко" олиш мақсадим йўқ.\nЮртдошларимизни ўйлантираётган масалаларнинг озгинасинигина кўтариб чиқиб, ҳал этишга интилаётганимни ортиқ даражада қахрамонлик қилиб таърифлаш хато.\nМен аввало Президентимиз Шавкат Мирзиёевнинг сиёсий иродаси ва ташаббуси орқали Ўзбекистонда бўлаётган ижобий ислоҳотлар имкониятидан фойдаланиб, депутат сифатида фаолият юритаётган шу юртнинг бир фарзандиман. Ва давлат раҳбарининг ислоҳотларини қўллаб-қувватлаб, унинг амалда тўла тўкис, халқ розилигини олиши йўлида амалга оширилиши тарафдориман.\nШу сабабли шахсимга доир турли ортиқча таъриф ва бўрттиришлар қилиш ёки атайин буни "уюштириш" депутатлик фаолиятим учун ножоиз иш эканлигини билдирмоқчиман. Бундай ишлар керакмас.\nТушунганингиз учун рахмат!\n34.8K views 19:45\nҚонунчилик палатасида "Виждон эркинлиги ва диний ташкилотлар тўғрисида" ги Ўзбекистон Республикаси Қонунига ўзгартиш ва қўшимчалар киритиш ҳақида"ги Қонун лойиҳаси биринчи ўқишда қабул қилинди.\nҚонун лойиҳасида хусусан қуйидагилар белгиланмоқда:\n- ҳар бир шахснинг диний таълим муассасаларида профессионал таълим олиш, шунингдек, ота-оналар ёки уларнинг ўрнини босувчи шахслар томонидан ўз фарзандларига диний амалиёт асослари ва одоб-ахлоқ қоидаларини (уй шароитида таълим бериш) ўргатиш ҳуқуқини бериш;\n-диний ташкилотлар мансабдор шахсларнинг ҳаракатлари (ҳаракатсизлиги) бўйича судга мурожаатлар қилганда давлат божини тўлашдан озод этиш;\n-диний ташкилот рўйхатдан ўтиш жараёнида маҳалла иштирокини бекор қилиш;\n- маҳаллий диний ташкилотни рўйхатдан ўтказиш учун талаб қилинадиган шахслар сонини 100 тадан 50 тагача қисқартириш;\n-фуқароларнинг жамоат жойларида ибодат либосларида юришларига йўл қўймаслик талабини бекор қилиш.\nҚонун лойиҳаси учта ўқишда кўриб чиқилиб, депутатлар томонидан маъқулланган тақдирда Сенатга юборилади.\n51.7K viewsedited 07:04\nАҳоли пунктлари ерларига кирадиган ёки аҳоли пункти ерларига кирмайдиган ерларда мансабдор шахсларга фойдаланиш учун ажратилган ёки бириктирилган дарахтларни сақлаш ва мухофаза қилиш чораларини кўрмаслик\nмансабдор шахсларга базавий ҳисоблаш миқдорининг ўн бараваридан йигирма бараваригача миқдорда жарима солишга сабаб бўлиши мумкин.\nМазкур мазмундаги қонун лойиҳаси бугун депутатлар томонидан биринчи ўқишда кўриб чиқилиб, маъқулланди.\nХуллас ўзингизга бириктирилган ҳудуддаги дарахтларга эътиборни ошираверасиз, ўртоқлар.\n35.6K viewsedited 07:57\nForwarded from Монополияга қарши курашиш қўмитаси\nРақобат қонуни ва истеъмолчилар ҳуқуқларини бузган монопол ташкилотларга нисбатан жаримани қайта жорий этилиши керак деб ҳисоблайсизми? ( P.S. Ҳозирги кунда фақатгина маъмурий жарималар бор.)\nҲа, албатта. Маъмурий жариманинг ўзи Қонун бузилишини олдини олишда камлик қилади.\nҲа, фақат пандемиядан сўнг\nШарт эмас. Монополистларга шундоғам қийин, уларга маъмурий жариманинг ўзи етади\n49.8K voters27.3K views 17:41\nForwarded from Ташқарида\nАвгуст ойининг энг даҳшатли воқеаси - Байрут портидаги портлашдан атиги 2-3 кун ўтиб халқаро донорлар Ливан учун 250 миллион евролик ёрдам тўплади.\nДонорлар йиғилиши ташаббусчиси бўлган Франция президенти Эммануэль Макрон бу пуллар Ливан ҳукуматига эмас, халқаро ташкилотлар ва ННТлар орқали бевосита аҳолига етказилишини маълум қилди.\nҚизиғи, аҳолининг ўзи ҳам петиция орқали ёрдам пулларини Ливан ҳукуматига бермасликни, чунки бундай бўлса ёрдам муҳтожларгача етиб келмаслигини сўраган эди.\nЛиван ҳукуматига ва унинг ҳар бир бўғининга ҳам ўз аҳолиси, ҳам халқаро ҳамжамият томонидан бунчалик ишончсизлик қандай пайдо бўлган? Албатта, улар томонидан йиллар давомида қилиб келинган тинимсиз ўғриликлар ва такрорланувчи ёлғонлар туфайли. Шу сабабли ҳам мамлакат қашшоқлик ва иқтисодий инқироз ботқоғига ботиб бўлганди.\nПортлашга олиб келган 2750 тонналик селитра Байрут портида 7 йил қолиб кетишига ва унинг олдига ёнғинга хавфли моддалар келиб жойлашишига ҳам бир қарашда "оддий коррупция" ҳисобланувчи - сиёсий-иқтисодий таъсир доираларини бўлиб олиш ва клиентализм сабаб бўлган эди.\nҲукуматнинг ишончлилик кўрсаткичи шу даражада пастга тушиб кетганидан, на халқаро ҳамжамият уларга пул беришни ишонди, на аҳоли пул уларгача етиб келишига ишонди ва ёрдам ҳукумат учун шармандали равишда муқобил йўллар орқали тарқатилди.\nУмуман, тинимсиз талон-тарож ва алдовларга асосланган ёки бунга кўз юмувчи ҳукуматнинг ишончлилик индекси 0 га қараб кетишга маҳкум. Шу сабабли ҳам коррупция рейтингларида охирги ўринлардаги мамлакатларга ташқи ёрдам камдан-кам тўғридан-тўғри ҳукуматларга берилади.\nЗеро ҳукуматга ташқаридан келган пуллар ўғирланиши билан боғлиқ можаролар асосан шундай давлатларда содир бўлади. Бу айнан ташқи ёрдам бўладими, ташқи қарз/халқаро кредитми, халқдан ўғирланган пулнинг қайтарилишими, фарқи йўқ. Ҳеч бўлмаганда траншлар билан берилиб, натижага қараб давом эттирилади.\nБу бир тарафдан мамлакатнинг тобора қашшоқликка етакласа, бошқа тарафдан унинг асосий сабаби - ҳақиқий сиёсий институтлар қуриш эплай олинмаганлигини кўрсатади. Ажемоглу ва Робинсон сўзлари билан айтганда, бу кўпинча элита қандай қилса тўғри бўлишини билмагани учун эмас, балки айнан билиб туриб нотўғри йўлни танлагани туфайли.\n28.2K views 05:34\nБиздаги "кичик" талончи ва коррупционерлар аниқланаяпти, "катта" талончи ва коррупционерлар "фаришта" бўлиб чиқаяпти.\nМен ҳам ишонмайман.\n33.8K viewsedited 05:49\nБарноев Ўктам Исаевичнинг вафоти муносабати билан унинг оила аъзолари ва яқинларига ҳамдардлик изҳор қилиб, Оллоҳдан сабр ва имон саломатлигини тилаймиз!\nБу ўткинчи дунёда ҳеч ким устун бўлмаган, унда савоб амал қилиш ва имон бутлигини сақлаш ҳаммамизга насиб этсин!\n31.7K views 13:06\nForwarded from Human.uz | Rasmiy kanal\nТошкент шаҳар ҳокими ўринбосари инвесторга нега босим ўтказмоқда?\nТадбиркор Илёсхон Азизов 3 та давлатдан инвесторларни жалб қилган ҳолда Тошкент шаҳрининг Миробод туманида йирик лойиҳани бошлайди. Ушбу COWORKING маркази қурилиши устида бошланган мураккаб жараёнлар якуни тадбиркорга таъқиқ билан тугади. Тадбиркор айни пайтда Тошкент шаҳар ҳокимлигининг мутасадди вакиллари томонидан бўлаётган босимлар остида қолган. Шаҳар ҳокими қабулига кириш учун қилаётган сай-ҳаракатлари бекор кетмоқда.\n📽Тўлиқ видео:👉 https://www.youtube.com/watch?v=DB29nbh80bY\nКаналга уланинг: @humanuzofficial\n25.8K views 02:27\nТошкент шаҳар ҳокими Жахонгир Ортиқхўжаев бу тадбиркорни қабул қилиши керак.\nМуаммони бу тарзда чўзиб юриш билан Тошкент шаҳрида инвестициявий муҳит ҳақида жамоатчилик ва бошқа инвесторларда ҳам салбий тасаввур уйғотишга эришиш мумкин холос.\nАслида муаммодан ҳал қилиб қутулинади, қочиб эмас.\n26.6K views 02:27\nШавкат Мирзиёев БМТ минбарида илк марта ўзбек тилида нутқ сўзлайди\nЎзбекистон президенти Шавкат Мирзиёев 23 сентябрь куни Бирлашган Миллатлар Ташкилоти Бош Ассамблеясининг 75-сессиясида юқори даражадаги умумсиёсий мунозараларда иштирок этади.\nKun.uz нинг хабар беришича, давлат раҳбари БМТда олий минбаридаги бу галги чиқишида мустақил Ўзбекистон тарихида илк марта давлат тили – ўзбек тилида нутқ сўзлаши кутилмоқда.\nШавкат Мирзиёев илк марта Бош Ассамблеяда 2017 йил 12 сентябрда, БМТнинг Нью-Йоркдаги бош штаб-квартирасида чиқиш қилган эди. Президент нутқи ташкилотнинг 6та ишчи тилидан бири – рус тилида бўлган ва халқаро ҳамжамият томонидан илиқ кутиб олинганди.\nБу ҳаракат давлат тилининг ўзбек тили эканлигини халқаро ҳамжамиятга кўрсатишнинг ёрқин намунаси ҳисобланади.\nБу халқаро анжуманларда Ўзбекистон номидан ёки Ўзбекистонда ташкил этиладиган шундай тадбирларда рус тилида маъруза ва чиқиш қилишни одат қилиб олганларга ижобий маънода таъсир кўрсатади, деган умиддамиз.\n36.6K viewsedited 02:39\n"UzAvto Motors” АЖ Монополияга қарши курашиш қўмитасининг қарори устидан Тошкент шаҳар маъмурий судига шикоят киритибди.\nСуд шу йилнинг 2 октябрь куни соат 10.00 да Тошкент шаҳар маъмурий суди биносида бўлиб ўтаркан.\nСудда Монополияга қарши курашиш қўмитасидаги махсус комиссиянинг\n21/31-сонли иш буйича 19.08.2020 йилдаги карорини хақиқий эмас, деб топиш ҳакидаги шикоят аризаси кўриб чиқилади.\nМонополияга қарши курашиш қўмитасидаги махсус комиссиянинг\n21/31-сонли иш буйича 19.08.2020 йилдаги қарорида "UzAvto Motors” АЖдан енгил автомобиллар нархининг асоссиз оширилган қисмини тушириш ва ортиқча олинган маблағни истеъмолчиларга қайтариш вазифаси юклатилган эди.\nКўрамиз суд бу ишни қанчалик мустақил кўриб чиқиб, қонунларга асосан қарор қабул қиларкин.\nШунча қийинчилик билан халқ розилиги учун бошни кундага қўйиб қилинаётган ишдан хафсала пир бўлмасинда ишқилиб.\n61.2K views 10:34\nForwarded from Янгийўлликлар\nПорахўр кимсалар ҳақида жуда ажойиб ролик.\nҚўшниларимиз порахўрлик жамият учун қанчалар қимматга тушишини кўрсатиб қўйишибди.\nУшбу роликни иложи бўлса, тиббиёт соҳасида фаолият олиб бораётган ўқитувчи ва талабаларга юборинг, келажакда уларни (пора олиш-бериш билан шуғулланадиганлар) нималар кутаётганлигини кўриб қўйишсин!\nВидеони, албатта, кўринг!\n27.6K views 07:39\nЧирчиқда ўтаётган Халқ таълими вазирлиги ва Қобул Дўсов ўртасидаги суд жараёнини кузатиб бир қатор позитив ўзгаришлар бўлаётганлигини сезаяпман.\nАввало Халқ таълими вазири Шерзод Шерматовнинг вазирлик, қолаверса ўз шаънини демократик принциплар асосида суд орқали ҳимоя қилишга ўтгани Ўзбекистон ижтимоий сиёсий ҳаёти учун ижобий ҳол, дейиш мумкин.\nАфсуски бир қатор масъулларимизда бу каби зиддиятларни устун мавқе ва кучига ишониб, "кўча" усулида ҳал қилиш ҳолатлари учраб турган бир вақтда бу услуб жамиятнинг ҳуқуқий саводхонлик даражаси юксалиб, маданий савия сари одимлаб бораётганлигини кўрсатмоқда.\nСуд натижаси қандай якун топишидан қатъий назар фуқаро ва давлат идоралари ўртасида пайдо бўладиган бу каби зиддиятлар пировардида сўнгги йилларда эришган энг катта ютуғимиз- ахборот ва сўз эркинлигини таъминлаш борасидаги қадамларнинг тўхташига, фикр айтишда ҳадиксираш кайфиятининг пайдо бўлиб қолишига олиб келмаслиги зарур.\nИшонаманки, Ўзбекистонда сўз ва фикр эркинлиги ҳеч қачон бўғилмайди ва бу эркинлик шахсларни камситиш, шаънини булғаш учун ҳам ишлатилмайди.\nЯшасин сўз эркинлиги, яшасин инсон манфаати!\n30.6K viewsedited 17:27\nForwarded from Ғаниев Дониёр Авазович\nХатоларни яшириш эмас, тан олиш ва тўғрилаш лозим!\nКеча Ўзбекистон Либерал Демократик партиясининг сиёсий фракцияси йиғилишида Олий Мажлис Қонунчилик палатасига Ички Ишлар Вазирлиги ташаббуси билан Вазирлар Маҳкамаси томонидан киритилган “Ўзбекистон Республикаси Маъмурий жавобгарлик тўғрисидаги Кодексга ўзгартиш ва қўшимчалар киритиш ҳақида”ги Қонун лойиҳаси мухокама килинди.\nМазкур Қонун лойиҳасида Маъмурий жавобгарлик тўғрисидаги кодекснинг 291-моддасига ўзгартириш киритиш таклиф этилган. Бунда, ушбу Кодекснинг 54-моддаси иккинчи қисмида назарда тутилган ҳуқуқбузарлик, яъни “Эпидемияларга қарши кураш қоидаларини бузиш” борасидаги маъмурий ҳуқуқбузарликлар содир содир этиб ҳаракатланаётган транспорт воситаларини вақтинча ушлаб туриш мақсадида жарима майдонига жойлаштириш тартибини жорий этиш таклиф қилинмоқда.\nБундан кўриниб турибдики, амалдаги Маъмурий жавобгарлик тўғрисидаги кодекс талабларига асосан фуқаро автомобилини ушбу кодекснинг 54-моддаси, яъни эпидемияга қарши кураш талабини бузганлик учун жарима майдончасида мажбурий ушлаб туриш мумкин эмас.\nЛекин шунга қарамай, ИИВ вакили берган маълумотга кўра мамлакатимизда карантин чекловлари жорий этилган муддат давомида 26 мингдан ортиқ ушбу турдаги қоидабузарликлар аниқланиб, транспорт воситалари жарима майдонларига вақтинча ушлаб туриш учун олиб кирилган.\nТаклиф этилаётган қонун лойиҳасининг мақсадидан келиб чиқадиган бўлсак, бугунги кунга қадар Ички ишлар ходимлари томонидан МЖтКнинг 54-моддаси асосида 26 мингдан ортиқ транспорт воситалари жарима майдонларига ноқонуний тарзда олиб кирилганлигини англатадими? Карантин қоидалари бузилганда автомашина жарима майдонига қўйилишини қонуний деб жар солган ИИВ ушбу қонун лойиҳаси билан энди бу ҳолатларни нотўғри эканлигини тан олмоқда?\nАгар бундай бўлмаса, хўш унда нима сабабдан кодексга ўзгартириш киритиш таклифи илгари сурилмоқда? Бу шу кунга қадар амалга оширилган, лекин қонуний асосга эга бўлмаган “хатоликларни тўғрилаш” учунми? Нима учун бу таклиф автомобиллар ҳаракатига доир карантин чекловлари бекор қилинган вақтда илгари сурилмоқда?\nТаъкидлаш жоизки, фавқулотда ҳолатлар давридаги тартиб қоидалар ва карантин талабларига бўйсунмаган фуқароларга нисбатан ўз вақтида чора кўришни таъминлаш орқали аҳолининг санитария-эпидемиологик осойишталиги ва хавфсизлигини таъминлаш, фуқароларнинг ҳаёти ва соғлиғини ҳимоя қилишда шубҳасиз куну-тун, иссиқ ва совуқда виждонан хизмат қилаётган минглаб ватанпарвар, мард ва ҳалол Ички ишлар органлари ходимларининг меҳнати ва ўрни беқиёсдур.Уларга ҳам осон эмас.\nМодомики, Ички Ишлар Вазирлиги мазкур Қонун лойиҳасида таклиф этилаётган ўзгартишлар уларга ўз хизмат вазифаларини бажаришлари учун муҳим ҳисоблаб, қонун даражасида тегишли ҳуқуқий асослар яратиш зарурияти бор деб билишса, албатта парламент уларни доим қўллаб-қувватлайди.\nЛекин қонун ҳужжатлари ва уларнинг ҳаётга татбиқ этилиши ўзаро мос бўлиши, биринчи навбатда, қонун устуворлиги таъминланиши зарур деб ҳисоблайман! Шу боис, таклиф қилинаётган қонун лойиҳаси маъқулланишидан олдин ИИВ ҳам ўз хатосини тан олиши ва бугунги кунга қадар МЖтКнинг 54-моддаси асосида транспорт воситаларини жарима майдонларида ушлаб туриш ортидан фуқаролар томонидан тўланган маблағларини қайтаришлари энг тўғри йўл бўлади!\n25.3K views 07:00\nЭнди бўлса бу "туширилган қовунни" секингина парламентни қўли орқали тўғирлаб қўйиш йўлига ўтилдими дейман.\nБу "қовун тушириш"дан жабр қўрган камида 26 мингдан ортиқ фуқаролар олдида эртага ким "крайный" айбдор қилинади? Депутатларми? Унда ким жарима майдонида автомобиллар ғайриқонуний ушлаб турилгани учун пул тўлайди?\nШу жойида "одам сал мард бўлиши керак", деган гап ҳаёлга келаяпти. Кичкинами, каттами депутатларга ҳам қулоқ солиб туриш ёмонликка олиб келмаса керак.\nЯна билмадим, ишқилиб тинчлик бўлсинда, шикоятлар чарчатаркан...\nҚуйида ўша гапларни" перопост" қилсак катта айб бўлмас.\n40.1K viewsedited 07:15\nForwarded from Rasul Kusherbayev\nҲайронман: қонунда тўғридан-тўғри тушунарли ёзиб қўйилган қоидани у ёқдан бу ёққа тортиб, кулгуга қолишнинг нима кераги бор? Мен Ички ишлар вазирлигидан талаб қилсам, Адлия вазирлиги ходими аралашади. Ўтган сафар автомобилларнинг кундуз куни чироқларини мажбурий ёқиб юриш бўйича қоидани бекор қилдиришга уринганимизда ҳам шундай бўлганди: йўқ жойдан Ички ишлар билан бахсга Адлия вазирлиги аралашиб, депутатларни “синдиришга” уринган. Ким кимгадир адвокатми шунда.\nАгар мен ноҳақ бўлиб, қонун талаби бошқача бўлса, нима учун Адлия вазирлигининг юқори раҳбарияти – вазир ёки унинг ўринбосари Маъмурий жавобгарлик тўғрисидаги кодекс яъни қонун, қонуности ҳужжатларидан, буйруқлардан паст кучга эга, деб таъкидламайди, “Норматив ҳуқуқий ҳужжатлар тўғрисида”ги қонун янглиш қабул қилинган, ундаги норматив-ҳуқуқий ҳужжатларнинг ўзаро нисбати чалғитувчи қоидалар демайди? Йўқ, чунки, ўзини ҳурмат қилган профессионал юрист бундай шармандали баёнотни бермайди. Ходим эса шунчаки айтилдими айтилди учун. Бироқ қонун бор, қонуности ҳужжати бор. Буни фарқини билмаган одам юристмас.\nБордию, қонун талаблари шундай ёлғонлар билан инкор этаверилса ҳеч бўлмаса жарима майдонларида турган фуқароларнинг автомобиллари учун кунлик тўлов ва жарима ундириш бекор қилиниши керак. Даромад топишдан маҳрум оғир бир вақтда фуқаролар учун бу ҳам қўллов бўлади. Уларнинг кўпчилиги тирикчилик деб “машина” ҳайдарди.\nЭслатма учун “Норматив-ҳуқуқий ҳужжатлар тўғрисида”ги Ўзбекистон Республикаси Қонунидан парчалар:\n- 6-модда: “Ўзбекистон Республикасининг Конституцияси ва қонунлари, Ўзбекистон Республикаси Олий Мажлиси палаталарининг қарорлари қонунлардир.\n- 7-модда: Ўзбекистон Республикасида Ўзбекистон Республикаси Конституцияси ва қонунларининг устуворлиги сўзсиз тан олинади.\n- 8-модда: “Кодекслар Ўзбекистон Республикасининг қонунлари билан тасдиқланади.”\n- 16-модда: Норматив-ҳуқуқий ҳужжат ўзига нисбатан юқори юридик кучга эга бўлган норматив-ҳуқуқий ҳужжатларга мувофиқ бўлиши шарт.\nОлий Мажлис Қонунчилик палатаси депутати Расул Кушербаев карантин қоидаларини бузган ҳайдовчиларнинг автотранспорт воситалари жарима майдонига қўйилишини ноқонуний деб ҳисобламоқда. Адлия вазирлиги масъули ходими эса бундай фикрда эмас.\n25.7K views 07:21\nУмид қиламанки, суд тизимида бундай мисоллар кўп ва улар оҳиригача шундай позицияда туришади, ҳеч ким уларга қўнғироқлар қилиб, "тўғри тушунтириб" босимлар қилмайди.\nИИБ ЙҲХБ ва Миробод туман санитария-эпидемиология назорати инспекторлари томонидан карантин қоидаларини бузганликда айбланган ҳайдовчи суд қарори билан айбсиз деб топилди. Фуқаронинг автомашинаси жарима майдонида қонунга ҳилоф равишда сақлаб турилган, деб…\n35.0K views 07:22\n38.9K views 07:24\nForwarded from САФАРИ\nЎқишга кириш учун тестларни тўхтатиш керак. Аввал ҳамма имтиёзлилар, патрицийларни болалари киритилиб, қолган ўрин учун қора халқ, плебейларни фарзандлари ўзаро тўқнашади. Тирик қолгани ўқишга қабул қилинади. Жанглар тв орқали онлайн намойиш қилинса янада яхши. Рейтинглар осмонга чиққан, реклама берувчилар кўпайиб кетган, халқ эса анча шоу билан овора бўларди.\n27.6K views 08:16\nАйтганча мавзуга доир эслатма:\n"Имтиёзлар фақат қонун билан белгиланиб қўйилади ҳамда ижтимоий адолат принципларига мос бўлиши шарт".\nЎзбекистон Республикаси Конституцияси 18-модда.\n33.3K views 08:58\nМавзуга доир яна эслатма:\n"Фарзандлар ота-оналарнинг насл-насабидан ва фуқаролик ҳолатидан қатъи назар, қонун олдида тенгдирлар".\nЎзбекистон Республикаси Конституцияси 65-модда.\nКонституциявий суд юқорида келтирилган Конституция талабларидан келиб чиқиб ота оналарининг касби ва ижтимоий мавқеи сабабли ўқишга киришда уларнинг болаларига берилаётган имтиёзларни Конституцияга мослигини кўриб чиқиши керак.\nОта-онаси деҳқон, ҳайдовчи, ўқитувчи, чўпон, фаррош, механизатор... бўлса болада нима айб?\n39.5K views 05:57


Япония ҳукумати Apple ва Google компанияларига нисбатан текширув ўтказишни режалаштирмоқда\nМаълумот берилишича, Япониядаги ўнта смартфоннинг тўққизтаси Apple iOS ёки Google Android тизимида ишлайди ва мамлакатда ушбу компаниялар операцион тизимларининг дастурий таъминоти улуши 90 фоизга етган.\nЯпония ҳукумати Apple ва Google компаниялари фаолиятига нисбатан антимонопол текширув ўтказишни режалаштирмоқда. Бу ҳақда AppleInsider хабар берди.\nҚайд этилишича, Apple ва Google компанияларининг смартфон ва бошқа мобил қурилмалар учун операцион тизимлар бозоридаги монопол мавқейи ҳукуматни ташвишга солган.\nТекширув махсус ҳукумат комиссияси томонидан ўтказилади. Агар комиссия Apple ва Google рақобатга қарши сиёсат олиб бораётгани тўғрисида хулоса берадиган бўлса, Япония ҳукумати монополияга қарши маҳаллий қонунчиликни янада кучайтириши мумкин.\nАввалроқ Евроиттифоқда шунга ўхшаш текширув ўтказилганди. Жумладан, Google компаниясига Францияда 220 миллион евро, Италияда 102 млн евро жарима солинганди.\nЯпонияда бир шингил узум 12,7 минг долларга сотилди\nXiaomi жаҳон смартфон бозорида Apple’ни ортда қолдирди\n“Кунчиқар юрт” визаси турлари, муддатлари, уни олиш тартиби ва зарурий ҳужжатлар


Сотув Ҳажмини Ошириш\nБизнесингизни Сизни Банд Қиладиган Иш Жойидан\nПул Ишлаб Чиқарадиган Машинага\nСизга Шахсан Ўзим 12 Ой Давомида Бизнесингизни Тизимлаштиришга ва Бизнесингизни Сизни Банд Қиладиган Иш Жойидан Пул Ишлаб Чиқарадиган Машинага Aйлантиришингизга Ёрдам Бераман!\n100+ Видео Тренинглар;\n12 Ҳафта Давомида 2 Мартадан Коучинг;\nТизимлаштириш Учун Тарқатма Материаллар ;\n4500$ Қийматга Эга Бонуслар...\nБор Йўғи 1 Ойга 197$ Билан Бошлаб Кўринг!\nҲа, Бизнесимни Ҳозироқ Тизимлаштиришни Бошлайман! Ўйлаш Эмас, Ҳаракат Қилиш Сизга Натижалар Беради!.\n"Бизнесни Тизимлаштириш Учун 6 Қадам" БЕПУЛ Вебинарга Қатнашиш\n30 Минутлик Индивидуал Учрашув Белгилаш Ёқса Оласиз, Бўлмаса Йўқ!\nРаҳмат, Мен БЕПУЛ Ресурслар Саҳифасига Бормоқчиман\nСизга 12 Ойлик Коучинг\nЖорий Қилиш Нима Беради?\nКимдан: Жуманазар Xушбаков\nСизга 12 Ойлик Коучинг ЕОS Тизимини Жорий Қилиш Нима Беради?\nҲаммага Ҳар Хил Усулда Ёрдам Беради.. .\nБаъзиларингиз Бизнесининг Ичидаги Майда Чуйда Ишлардан Чарчагансиз.\nБошқаларингиз, Бизнесингиз Шунчаки Сизни Банд Қилади, Лекин Даромадли Компанияга Aйлантира Олмадингиз?\nЯна Бошқаларингизнинг Бизнесларингиз Ўсмаябди, Сиз Нимагалигини Билмайсиз...\nЯна Бошларингиз Эса, Бизнесингизни Маштаблаштирмоқчисиз, лекин Қандай Қилиб Тизимлаштиришни Билмаябсиз...\nМен Сизга 12 Ойлик Траcтион ЕОС Тизимини Жорий Қилишдаги Мақсадимни Aйтишдан Олдин Сиздан Бир Неча Саволлар Сўрасам......\n"Ҳа" Деб Жавоб Берадиган Саволларингизни Белгиланг!\nБизнесингизни Тизимлаштиришга Қароқ Қилганмисиз?\nБизнесингизни Тизимлаштиришни Яхши Бошлайсиз, Озроқдан Кейин Нима Қилишингизни Билмай Қолябсизми?\nБизнес Тренингларга Ва Ютубедан Видеоларни Кўрдингиз, Лекин Тўлиқ Тизимлаштира Олмадингизми?\nБизнеснинг Кундалик Майда-Чуйда Ишларидан Ортиб, Стратегик Ишларга Вақт Aжрата Олмаябсизми?\nСтратегик Иш ва Кундалик Ишларга Қандай Қилиб Вақт Aжратишни Билмаябсизми?\nБизнес Тренингларга Ва Ёутубедан Видеоларни Кўрдингиз, Лекин Тўлиқ Тизимлаштира Олмадингизми?\nСтратгик Иш ва Кундалик Ишларга Қандай Қилиб Вақт Aжратишни Билмаябсизми?\nAгар Сиз Юқоридагилардан Ҳеч Бўлмаса, Биттасига "Ҳа" Деб Жавоб Берган Бўлсангиз, ЕОС Тизими Сизни Ҳаётингизни Ва Бизнесингизни Бир Умрга Ўзгартиради!\nЕОS Тизими Тренинги Қандай Тарзда Олиб Борилади?\nБу Тренинг Учун Ойига Бор Йўғи 197$ Тўлов Қиласиз. ( Aсл Нархи Ойига 495$).\nЕОS Тизимини Жорий Қилиш 12 Ойлик Коучинги Сизга Ойига 50 000$ Келтирадиган Бизнесингизни Ривожлантиришингиз ёки Маштаблаштиришингиз Учун Имконият Беради!\nБизнесни Тизимлаштириш Учун 12 Ой Сармоянгиз\nТизимлашган Бизнесингиз Сизга Берадиган Даромад\nБу Сумма Катта Сумма Емас. Нисбат Қилиниши Учун Қўйилди.\nТизимлаштириш Хизмати 50 000$ ва Тренингларининг Нархи 20 000$\nОддийгина Сотув Бўлимини Тизимлаштириш Тренинги 3000$-5000$.\nБиз Нархни Қимматроқ Ҳам Қўйсак Бўлар Эди. Чунки Ўша Қиммат Нархга Ҳам Aрзийди. Лекин\nОйига Тўлайдиган Суммангиз Бор Йўғи 197$.\nФақат Бир Ўзингизга Ишласа, Бу Сумма Сизга ЕОС Тизимини Жорий Қилишда Инстуктор Вазифасини Бажарувчи Менторнинг Ҳам Ойлигидан Ҳам Камроқ Сумма Ёки Компаниянгиздаги Енг Кам Ойлик Оладиган Ходим Ойлиги Билан Тенг.\nФақат Бизнинг Сўзимизга Эмас, Мижозларимиз Фикрларига Назар Солинг!\nЕcомфорт Компанияси Aсосчиси\n"Бошқа Тренингларга Ҳам Борганмиз. Ҳозирда Эса, Жуманазар Xушбаковнинг Сотувчиларни Тренинг Қилиш Платформасидан Фойдаланамиз. Сотувчиларимиз Кунига 5-10тадан Сотар Эди. Сотувчиларни Тренинг Қилиш Платформасидан Кейин Ҳозирда Кунига 35 Тадан Кўпроқ Сотишябди. Сотувчиларимизни Ишга Муносабати Ўзгарди. Сотувларимиз Камида 2 Баробардан Кўпроққа Ошди. Бошқарувчи Раҳбаримиз Сотувларимиз Ўзи Яхши, бундан Ўсмаса Керак Деганди, Ҳозир Ботиржонни Ўзи Ҳам Ҳайрон. Бўларкан деябди. Ҳозир Сотувда Муаммом Йўқ, Сотув Ошиб Кетган, Маҳсулотни Йетказиб Бера Олмаябмиз. Тизимлаштириш Дарсларини Ҳали Ўрганябмиз. Сизнинг Шунчаки Бу Дарсларни Олмаслик Учун Пулингиз Йетмайди. Ҳозироқ Қарор Қилинг, Сизга Шахсан Мен Ҳам Тавсия Қиламан."\nОйига Бор Йўғи 197$ Сармоянгиз Эвазига Нималар Оласиз?\n1. Онлайн Платформада "Тrаction" Тренинги (Aсл Нархи Ойига 495$).\n100 дан ортиқ 3-10 Минутлик видео тренинглар Тўпламига 12 Ойлик Имконият берилади.\n2. Тизимлаштириш Иш Дафтари ва Қўшимча Материаллар\nТизимлаштиришга Ёрдам Берадиган Тарқатмалар ва Шаблонлар Тақдим Этилади.\n3. 12 Ҳафта Давомида Ҳафтада 2 Марта Зоомда Коучинг.\nЎрганган Билимларингизни Aмалда Қўллаш Учун Ёрдам Берадиган Саволлар ва Жавоблар Коучинги Сизнинг Бизнесингиздаги Энг Ички Муаммоларигача Ҳал Қилишингизга Ёрдам Беради. Зоом Учрашувлар Ёзиб Олинади ва Кейинроқ Бемалол Кўриб Олишингиз Мумкин!\n4. Индивидуал 20 Минутлик Учрашув Белгилаш Имконияти.\nФақат Ўзингизга Тегишли Саволларингизни Сўрашингиз Ва Бизнесингиз Тизимлаштириш Учун Индивидуал Коучинг Олишингиз Мумкин.\n5. Ҳар Бир Ўргатилган Билимдан Кейин Aмалда Қўллаш Учун Машқлар\nЎрганган Билимларингизни Ҳар Бирини Aмалда Қўллаш Учун Қадамма-Қадам Машқлар Бериб Борилади.\n6. Фейcбук ва Телеграм Гуруҳларга Умрбод Кириш Имконияти\nЮртимизда Яқинда Бизнесини Тизимлаштирган Бизнеслар Кўпаяди, Сиз Ҳам Бизнинг КҲБ Университет Жамиятимизга Қўшиласиз, Саволларингизга Жавоблар Оласиз, Дўстлашасиз.\n7. 12 Ойлик Коучинг Давомида МЕНТОРЛAР ХИЗМAТИ\nТизимлаштириш Даври Давомида Машқларингизни Бажаришингизни Назорат Қилиш, Тўғри Бажарганингизга Ёрдам Бериш Ва Қўллаб Қувватловчи МЕНТОРЛAР ХИЗМAТИ\n8. Ходимлар Инструксиялари Намуналари, Чеклистлари ва Бошқа Шаблонлар\nБизнесингизда Жорий Қилишингиз Учун Тайёр 51дан Ортиқ Шаблонлар Берилади.\n8. Тизимлашган Бизнес Эгалари ва Бошқарувдаги Ходимларингиз Учун Лидерлик ва Бошқарув Дарслари\nБизнесингиз Тизимлашаётган Пайтда Сизнинг Ҳам Бошқарув Услубингиз Ўзгариши Керак. Aйнан Қандай Ўзгариши Керак. Эски Услубда Бошқаришда Давом Этсангиз, Тизимингиз Ишламайди. Тизим Ишлаши Учун Бошқарув Услубингизни Тўғрилаб Олишингиз Керак.\n9. Махсус Таклиф: Грант Кардоннинг Лицензияли Треннери Коучинги\nДунёнинг Биринчи Рақамли Сотув Тренери Грант Кардон Томонидан Тренинг Қилинган Лицензияли Тренер Жуманазар Xушбаковнинг Шахсан Ўзи Бизнесингизни Тизимлаштиришда Ёрдам Беради.\n10. Бизнесингиз Aвтоматизация Қилинган Тизимга Ўтишда Aлоҳида Ёрдам\nКурс Сўнгида ЕОС Бизнесни Бошқариш Тизими Aвтоматизация Қилинган Онлайн Дастуридан Фойдаланишни Бошлашингизда Aлоҳида Ёрдам Берилади.\nКомпания Ташкилот Тузилмаси (ОРГ СТРУКТУРA) Aвтоматизация Қилинади;\nҲисобот Бериш Тизими Aвтоматизация Қилинади;\nХодимлар Вазифалари ва Инструксиялари Aвтоматизация Қилинади;\nСтратегик Мақсадлар ва Компания Қадриятлари Aвтоматизация Қилинади;\nМуаммоларни Ечиш Тизими Aвтоматизация Қилинади;\nҚуйидаги Бизнесдаги Барча Жараёнлар Aвтоматизация Қилинади;\nХизмат Кўрсатиш Тизими;\nИшлаб Чиқариш Тизими;\nХаридорларни Қайтариб Олиш Тизими;\nЯнги Харидорлар Оқимини Ҳосил Қилиш Тизими;\nХодимларни Ишга Ўргатиш Ўқитиш Тизими;\n(Молия Тизими Бу Ерга Кирмайди)\nКомпания Ходимларининг Ҳар Бирига Рақамлаштириш Тизими;\nКомпания Дашбоарди Aвтоматизацияси;\nКомпанияни Ривожланиши Учун Режадаги Ишлар Барчасини Ўз Ўрнида Кетишини Назорат Қилиш Тизими Aвтоматизация Қилинади;\nТизимли Учрашув ва Йиғилишлар Ўтказиш Aвтоматизация Қилинади;\nҚилиниши Керак Бўлган Ишларни Бажарилиши ва Назорат Қилиши Aвтоматизация Қилинади;\nХодимларингиз ва Харидорларингиздан Фикрлар (отзивлар) Олиш Тизими Aвтоматизация Қилинади;\nБўлим Ичидаги Ходимлар Назорати Aвтоматизация Қилинади;\n11. Махсус Таклиф 2: Тренинг Қилинган ЕОS Консултанти\nБу Тренингни Самарали Ва Натижали Бўлиши Учун Тренер Жуманазар Хушбаков Халқаро ЕОС Тизимида Махсус Тренингдан Ўтган. Aйнан Шу Билимларни Сиз Ҳам Бизнесингизда Жорий Қилишингиз Мумкин.\n12. Махсус Таклиф 3: Жуманазар Xушбаков Томонидан ЕОS Тизимини Ўрнатишда Aлоҳида Қўллаб Қувватлаш ва Ғамхўрлик\n12 Ойлик Ишлаш Даври Давомида Шахсан Жуманазар Xушбаков Сизни Доим Қўллаб Қувватлаб Туради ва 12 Ойлик Коучинг Даври Саёҳотингиз Пайтида Тўлиқ Сизга Ёрдам Беради, Тизимдаги Муаммоларни Ечишда Менторлик Қилади.\nБиз Жуманазар Xушбаков Жамоаси Сизни Бизнесни Тизимлаштириш Саёҳатингизда Ҳар Доим Ёнингизда Бўламиз!\nБизнесни Тизимлаштириш Саёҳатингизни Бир Неча Сониялардан Кейин Бошланаши Учун Бизга Хабар Беринг ва Биз Сизга Aккаунт Очиб Берамиз ва Тизимлаштиришни Бошлаймиз! Бугуноқ Бошлаш Учун Ҳозироқ Рўйхатдан Ўтинг!\nҲозироқ Рўйхатдан Ўтиш Ўйлаш Эмас, Ҳаракат Қилиш Сизга Натижалар Беради!.\nЕОS Тизими Бўйича Ишлаш Жараёнимиз\nБрендПакет Компанияси Раҳбари\nБобуржон Мусабаев Фикрларини Эшитиш Учун Видеони Томоша Қилинг.\nҲозироқ Рўйхатдан Ўтиш Ўйлаш Эмас, Ҳаракат Қилиш Сизга Натижалар Беради!\nALGORITM CONSULT Компанияси Раҳбари\n"Шу Пайтгача Кўп Тренингларга Борганман. Жуманазар Xушбаковнинг Тренингларининг Кучли Томони Тизимлаштиришга ва Сотувчиларни Тренинг Қилиш Дарси Жуда Чуқур Билим Берганлиги Билан Фарқланади. Ўйланадаган Жойи Йўқ. Шунчаки Қарор Қилинг, Тўғри Қарор Қилябсиз!"\nХурсанд Табдиркорлар Узун Рўйхатидан Баъзилари эди.\nСиз 12 Ойлик Бизнесни Тизимлаштириш Учун Коучингини Ҳозироқ Бошлашингиз Мумкин.\n"Системали Бизнес Эгалари" Гуруҳимизга Бугуноқ Қўшилинг!\nБор Йўғи Ойига 197$\nЭнг Кам Ойлик Оладиган Ходимингиз Ойлиги Билан Тенг\n1-Қадам. Таърифингизни Танланг!\nЮқорида Кўрсатилган 13 Та Пунктнинг Барчаси;\nБиз Ўргатамиз, Ўзингиз Тизимлаштирасиз.\nНархи Aслида 495$\n30 Июлгача 60% Чегирма\nҲозирда Чегирма Билан\nОйига Бор Йўғи 197$\nВазифани Қилишда Aлоҳида Ёрдам Берамиз! Ҳар Бир Вазифани Биргаликда Бажарамиз!\nНархи Aслида 990$\n30 Июлгача 50% Чегирма\nОйига Бор Йўғи 495$\n2-Қадам: Мурожаатингизни Қолдиринг.\n3-Қадам: Сиз Билан Тезда Mенеджерларимиз Боғланишади.\nҲали Ҳам Иккиланябсизми?\nУнда 30 Минутлик Учрашувда Қанчалик Тўғри Келишини Билиб Олинг!\nCopyright © 2020 khbuniversitet.uz Jumanazar Khushbakov. Business Results. All Rights Reserved.


«Реал» Рамос билан хайрлашув ролиги тайёрлади\nСерхио РамосРеалёзги трансферлар\n«Реал» ҳимоячи Серхио Рамос билан хайрлашув ролигини эълон қилди. Видеода ушбу футболчининг испан клубидаги фаолиятининг энг ёрқин лаҳзалари акс этган.\n«Раҳмат, Серхио», — дейилади клубнинг Twitter ида.\n16 июнь куни «Реал» расмий сайти Рамос кетаётгани ҳақида эълон қилганди.\n35 ёшли испаниялик клубда 2005 йилдан буён тўп суриб келаётганди, унинг амалдаги шартномаси 2021 йил ёзигача тузилганди ва томонлар янги шартнома бўйича келиша олишмади. Мадридликлар сафида ушбу ҳимоячи беш бор Испания чемпиони, тўрт мартадан ЕЧЛ ғолиби, Испания Суперкубоги соҳиби ҳамда клублар ўртасидаги чемпионат ғолиби бўлган, шунингдек, икки марта миллий Кубокни ва уч марта УЕФА Суперкубогини боши узра кўтарган.\n2020/21 йилги мавсумда Рамос «Реал» учун 21 ўйин ўтказган, у 4 гол уриб, 1 голга узатма берганди.


Ўзбекистон Гулнора Каримованинг пулларини қандай сарфлайди 17-10-2021, 22:08 | Zamin.uz\n20:28 / 23.01.2019\nГулнора Каримовага тегишли 800 миллион франкни ўзида сақлашни истамаётган Швейцария ҳукумати пулларни Ўзбекистонга қайтаришга шошмаяпти деб ёзади Kun.uz нашри.\n«Швейцария ноқонуний йўл билан топилган бойликни ўзида сақлаб туришдан манфаатдор эмас», – деб жавоб берган ТИВ Гулнора Каримовага тегишли активлар тақдирига қизиққан DW сўровига.\nШвейцария прокуратурасининг DW’га билдиришича, жиноий ишни мантиқий якунига етказиш учун суд коллегиясининг қолган тўрт айбланувчига нисбатан қарорини кутиш керак бўлади.\n«Кейинги ўттиз йил давомида Швейцария икки миллиард доллардан ортиқ пулни қайтарган - бу бошқа ҳар қандай давлат қайтарган маблағдан кўпроқдир. Аммо ҳозирда қайтарилиши лозим бўлган бойлик билан қандай иш тутиш кераклигига баҳо беришга ҳали эрта», – дейилади Швейцария ТИВ баёнотида.\nМаълум қилинишича, асосий масала – унинг Швейцариядаги активларини нима қилиш кераклигига жавоб топиш лозим. Яъни активларни қайтариш ва уларни қандай сарфлаш бўйича томонлар ўртасида ҳужжат имзоланиши зарур.\nУшбу масалада Ўзбекистон Республикаси Бош прокуратураси Kun.uz'га изоҳ бериб, «бу ўзбек ва швейцар прокуратуралари ўртасидаги идоралараро масала» эканини билдирди.\n«Булар очиқланмайди, айни пайтда музокаралар давом этмоқда», – дейди Бош прокуратура матбуот котиби Сурайё Раҳмонова.\nКаримованинг собиқ турмуш ўртоғи Мансур Мақсудий ҳам Гулноранинг пулларига даъво қиляпти. Унинг Der Bund газетасига берган интервьюсида Мақсудийларга тегишли бўлган Ўзбекистондаги барча мулклари тортиб олингани ҳақида гап боради.\nЭслатиб ўтамиз, Жиноят ишлари бўйича Тошкент вилоят судининг 2015 йил 21 августдаги ҳукмига кўра 5 йилга шартли равишда озодликдан маҳрум этилган Гулнора Каримова мамлакат ҳудудида жазони ўтамоқда.  «Замин» янгиликларини «Вконтакти»да кузатиб боринг\nЯнгиликлар » Жамият » Ўзбекистон Гулнора Каримованинг пулларини қандай сарфлайди?\nБолалар боғчаларидаги ташмачилик: қачон аутсорсинг тизимига тўлиқ ўтилади?\nЎзбекистонда коронавирусга қарши тўлиқ эмланганлар сони қанчага етгани маълум қилинди\nUzAuto Motors: компания Юқоричирчиқ туманида ёшлар маркази қурилиши лойиҳасини якунига етказди\nНаманганда эшак гўштини сотганлар ҳақидаги хабар юзасидан маълумот берилди


Ислом бағрикенгликка асосланган дин\nТарихда миллатчилик ирқчилик балоси катта урушларга сабаб бўлиб хақларнинг бошларига оғир кулфатларни солганлигига кўплаб мисоллар мавжуд. Бугунги кунда айрим қўшни мамалакатларда тарихдан сабоқ чиқармасдан ҳали хануз миллатчиликни давом этиши, фан техника тараққиёт этган бир даврда ҳам юз бериши ачинарли ҳолат бўлиб, бу нарса оғир оқибатларга олиб келмоқда. Айрим ҳолатлада эса миллатлар ўртасида жанжал чиқариш уларни ўртасини бузиш шу орқали ташқаридан туриб давлатлар ривожини издан чиқаришга қаратилган ҳаракатлар ҳам борлигини истисно қилиб бўлмайди. Буни 2010 йилда Қирғизистонда бўлиб ўтган воқеалардан кўрса бўлади. Бунинг оқибатида қанча бегунох одамларни қони тўкилиб умри хазон бўлди. Миллатчилик бир халқнинг хақ хуқуқларини поймол булиб унинг эркини йўқолишига олиб келади. Шуларни эътиборга олганда мустақиллик шарофати билан халқимизнинг асрий орзулари ушалди. Жумладан мустақил Ўзбекистонимизда яшаётган ҳар битта миллатларнинг хақ хуқуқлари тикланиб ҳамма миллатларнинг тенглиги конституция билан белгилаб қўйилди. Ҳар битта миллатнинг миллий урф одатлари тиллари, маросимлари тўла тукис бажаришга имкон яратилди. Мамлакатимизда яшаётган миллатларнинг миллий марказлари фаолият олиб бориб уларнинг ўзбек миллати билан бап баробар тенг хуқуқли яшаб мехнат қилиш имконияти яратиб берилди. Юртимизда яшаётган оз сонли миллатларнинг ҳам ўз она тилларида китоблари чоп қилиниб уларнинг тилларида мактаблар фаолият олиб бормоқда. Мустақил ватанимизда барча халқларнинг эмин эркин бахтиёр дўстона хаёт кечириши Ўзбекистонлик ҳар бир инсон учун фахрланса арзийди. Бу нарса халқимизнинг ўзаро дўст биродар тинч тотув яшашлигига асосий гаров бўлиб хизмат қилмоқда. Бу нарса юртимизда олиб борилаётган оқилона сиёсатнинг нихоятда тўғри эканини ўтган вақт исботлаб берди.\nШунингдек конституциямизда ягона мафкурадан вос кечилиб умум эътироф этилган нормалар ва миллий кадриятларимиз асосига яратилган. Маълумки ягона мафкура тарихда куп оғир оқибатларга олиб келган. Бу нарса хур фикрлиликни йўқотилишига айниқса бошқа мафкураларга қарши турли чораларни олиб боришга олиб келади. Жумладан дахрийлик ғояларига йўғрилган мустабид совет тузуми ўзлари эътироф этмайдиган ҳар қандай қарашлари рад этиш билан кифояланмади. Балки уларни синф сифатида тугатишга, жисмонан йўқ қилишгача бориб етишди. Бунга ўтган асрнинг йигирманчи ўттизинчи йилларида қизил болшевиклар томонидан хеч қандай гунохсиз фақатгина иймон эътиқоди учунгина қанчадан қанча миллатимизнинг кўзга кўринган зиёлилари, олиму фозил кишилари қатағон қурбонларига айлантирилди. Ушбу мафкура Асрлар давомида шаклланган қадриятларимзни йўқотишга ҳам тиш тирноғи билан қарши курашди. Бил акс қора ниятли қизил империянинг ҳамма нарсани инкор этувчи ғояси охир оқибатда таназзулга юз тутиб, ўзлари тарих сахнидан ўчиб йўқ бўлиб кетишига олиб келди.\nХақиқат қарор топиб мустамлака занжирлари узилиб халқимиз халқимизнинг 100 йилдан ортиқ кутган мустақиллик кунига яратганни ўзи етказди. Ватан озодлиги, шахснинг хақ хуқуқлари, ўз йўлини ўзи танлаш имконига, виждон эркинлиги хуқуқларини қўлга киритдик.Шу жумладан конституциямизда виждон эркинлиги кафолатлаб қўйилди. Унинг эътиқоди туфайли камситиш, хуқуқларини поймол қилишга йўл қўйилмаслиги қонунан белгилаб берилди. Бунинг натижасида юртимизда барча динлар вакиллари тўй байрамларида бир бирлари билан борди келди қилишлари мустақил ўзбекистонимизда яшаётган ҳар бир фуқаронинг дўстона, ҳамжихат, бахтиёр хаёт кечиришига асос бўлмоқда.\nМуқаддас Ислом динмизнинг эзгу ғоялари ҳам шуни тақозо этади. Динимиз азалдан инсониятга асл мурувватни, диндошларига, ҳатто бошқа дин вакилларига эҳтиром ҳамда бағрикенглик билан муносабатда бўлишни ўргатиб келган ва келмоқда. Маълумки, Ислом ўзидан аввалги самовий динларни (яҳудийлик, насронийлик) шунчаки ҳурмат қилиш билан чекланмай, ўша дин аҳлларига чексиз мурувватлар кўрсатган. Уларнинг ҳақ-ҳуқуқларини қонун билан мустаҳкамлаб қўйган. Маданият ва анъаналарига эҳтиром билан қараган. Асрлар давомида бу қоидаларга амал қилиб яшаган мусулмонлар бир-бирларига ва ҳатто ораларида яшайдиган ажнабийларга, аҳли зимма (бошқа дин вакиллари) га ҳам мурувватнинг мислсиз намуналарини кўрсатиб, бутун инсониятга ибрат бўлишди.\nЧунки бу Аллоҳ таолонинг амри эди, Унинг расули умматга берган кўрсатма эди. Аллоҳ таоло марҳамат этади: «Эй мўминлар, бирон қавмни ёмон кўришингиз ҳаддингиздан ошишингизга тортмасин» (Моида, 2); «…Ораларингизда аҳду паймон бўлган қавмга келиб қўшилган ёки сизлар билан урушиш ҳам, ўзларининг қавми билан урушиш ҳам жонига тегиб, олдингизга келган кимсаларга (тегмангиз!)» (Нисо, 90). Расулуллоҳ соллаллоҳу алайҳи васалламдан ривоят қилинган ҳадисда эса: «Халқнинг барчаси Аллоҳнинг измидадир. Уларнинг Аллоҳга маҳбуброғи аҳлига наф берувчироғидир», дейилган (Баззор ривояти). «Ким аҳли зиммага бирор заҳмат етказса, қиёмат куни мени ўзининг душмани сифатида кўради» (Аҳмад ибн Ҳанбал, «Муснад»).\nПайғамбаримиз Муҳаммад алайҳиссалом бу борада Ислом умматигагина эмас, бутун инсониятга ибрат-намуна бўлдилар. У зот Мадинага ҳижрат қилганларида давлат ишларидаги биринчи амаллари ўша ерлик яҳудийлар билан уларнинг ақидаларини ҳурмат қилишга асосланган аҳднома тузиш бўлди. Жаноб Расулуллоҳ аҳли китобдан бўлган қўшнилари билан яхши муносабатда бўлар, ҳадя бериб, улардан ҳам қабул қилардилар. Мадинага Ҳабашистон насронийларининг вакиллари келганида, уларни масжидга тушириб зиёфат бердилар ва хизматларини қилдилар. Ҳаттоки Нажрон насронийлари келганида, уларга масжиднинг бир томонида ибодат қилишга ижозат бердилар. Халифа Абу Бакр Сиддиқ розийаллоҳу анҳу Шом фатҳига жўнаётган қўшинга шундай насиҳат қилган эдилар: «Болаларни, аёлларни, кексаларни ўлдирманг. Хурмо дарахтларига ўт қўйманг ва буталарни кесманг. Туяларни, бошқа ҳайвонлар подасини ўлдирманг… Сиз ўзга ишлар, охират дунёсига хизмат қилиш билан машғул одамларни учратасиз. Шунда уларни ўз ҳолига қўйинг…»\nВа яна аждодимиз Амир Темур ўз юришларини фақатгина адолат билан олиб борганликлари ҳамда бесабаб бирор давлат билан уруш олиб бормаганликлари ҳам маълум. У зот бизни юртимизга босқинчидик қилиб, вайронага айлантириб ташлаган Мўғуллурга ҳам шафқат қилди. Балки босиб олган ҳар мамлакатни боғу бўстонга айлантиришга урғу берди.\nИслом номидан ўзларига динни ниқоб қилиб олиб бошқаларни куфрда айблаб уларни ўлдиришга,талашга, террор амалиётларини амалга оширишга фатво бериб хунрезликлар қилаётганларни, обод жойларни вайронага айлантираётганрларни иддаолари қай даражада динимизга ёт эканини юқоридаги мисоллардан билса бўлади.\nЯратган парвардигор юртимизни ёмон кўзлардан ўзи асраб, тинчлигимизни янада барқарор, халқимизни мехр оқибатли, дастурхонларимизни тўкин сочин айласин.\nУрганч шаҳар “Фахриддин ар-розий” ўрта махсус ислом билим юрти мудири Д.Абдиқадиров


Ҳиндистонлик шифокорлар беморнинг ўт пуфагидан катта миқдорда тош олишди\n20:34 / 06.12.2016\nҲиндистоннинг Жайпур шаҳридаги давлат шифохонасида 46 ёшли тадбиркорнинг ўт пуфагидан ўлчами 1,5 мм дан 3,5 мм гача диаметрдаги деярли 12 мингта тош чиқариб олинди. Бу ҳақда Asian Age нашри хабар бермоқда.\n"Охирги икки йил давомида бемор қорин соҳасидаги оғриқлардан азият чекиб келган. У бир неча марта турли шифохоналарга мурожаат қилган, бироқ унинг ўзини ёмон ҳис қилишининг аниқ сабабини яқинда аниқлашга муваффақ бўлдик", деб айтди журналистларга беморни операция қилган шифокор Живан Канкария. Мутахассиснинг айтишича, у муаммо бунчалик даражада ностандарт бўлишини хаёлига ҳам келтирмаган.\nТадқиқотнинг кўрсатишича, эркакнинг ўт пуфаги нормал ўлчамлардан икки баробар катта ва тошлар билан деярли тўла бўлган. Унда ўт умуман бўлмаган, шунинг учун компьютер томографияси ҳам аниқлик киритмаган. "Биз анча тер тўкишимизга тўғри келди: биз ўт пуфагида 1,2 см лик кесик очиб, у орқали 11816 та тошни чиқариб олдик", деб айтмоқда шифокор. Унинг айтишича, бу борадаги аввалги рекорд натижа 4 мингта тош бўлган. "Биз Гиннесс рекордлар китобига мурожаат қилдик ва буни қайд қилишни сўрадик", деб қўшимча қилди Канкария.\nШифокорларнинг айтишича, бу ҳолат шуниси билан ҳам ноодатийки, бемор соғлом турмуш тарзи кечирган, чекмаган ва ичмаган, спорт билан шуғулланган ва одатда соғлом тарзи кечирувчи одамлар учун бундай касалликлар хос эмасдир. Эркак операциядан кейин тузала бошлади ва энди бу "рекорд натижаси" тарих саҳифаларига муҳрланишини интиқлик билан кутмоқда.


Олимлар силга қарши янги дори ишлаб чиқишди\nОлимлар силга қарши янги дори ишлаб...\n28.10.2018 10:34 0 384\nАҚШ ва Ҳиндистон олимлари ҳамкорликда «Mycobacterium tuberculosis» бактерияларини тез қириб ташлай олувчи антибиотик ишлаб чиқишди. Бу ҳақда «ACS Infectious Diseases» журнали хабар берди.\nТаъкидланишича, оғриқни қўзғовчи бактериялар антибиотиклардан уларга бардошли ҳужайралар ичига кириб яширинади ва қачонки бошқа бактерияларни зарарлаш учун чиққанида заиф бўлади. Шунинг учун ҳам америкалик ва ҳиндистонлик кимёгарлар «Mycobacterium»гача кириб бориб уни емира оладиган дори ишлаб чиқишди.\nТадқиқотчиларнинг сўзларига қараганда, кимёвий жиҳатдан ўта кучли ушбу антибиотик микроорганизмларга имконият қолдирмайди.\nсил касаллиги янги дори\nЖамият 11/05, 09:51\nЖамият 11/03, 23:38\n«Камбағаллар касаллиги». Ўзбекистон ва АҚШ уни буткул тугатиш бўйича ҳамкорлик қилади\nДоктор Вайс: «Ҳар тўртинчи одамга сил касали хавф соляпти»


«Демократия»… | Fayzbog.uz\n1000 йилдан ортиқ Ислом дунёси таъсирида ўсган халқимиз сўнгги 150 йилни матриархат Россия таъсирида ўтказди. Шу омиллар натижасида на динда собит бўлдик, на коммунизм қура олдик.\n«Худо йўқ!» – деб минбарларда бонг урганлар бошига ташвиш тушса домла-поччага югуради; «Беш вақт намозни қойим қиляпман», деб кўкрагига урадиганлар без бўлиб, ҳажга бориш учун пора беради. Юзсизлик, шундай эмасми?\nШахсий фикримча, бунинг сабаби: биз келажакка элтадиган аниқ йўлни қурмаганимизда, яъни, борадиган манзил учун темир йўлни қурмаганимизда; ҳали ҳам икки соҳилга қадам босиб юрганимизда; на социалистик, на капиталистик мамлакат бўлиб ажрай олганимизда. Ваҳоланки, бизнинг ҳолатимизда катта реформалар учун 10, узоғи 12 йил бемалол етарди.\nМайли, ўтган ўтди, кетган кетди, энди афсусга, надоматга ҳожат йўқ.\nАйтмоқчи бўлганим, энди фуқаролик жамиятини шакллантирмоқчи бўлсак, биринчи масалани фуқароларнинг ҳаракатига, яъни, ҳуқуқ ва эркинликлари, масъулият ва мажбуриятлари тўлиқ эътироф этиладиган, икки томонлама қўлланмайдиган (двойной стандарт) аниқ қонунлар ишлаб чиқилиши (борлари эса тартибга келтирилиши), қонун нафақат бир томонлама, балки давлат органларининг фуқаролар олдидаги вазифаларини ҳам белгилаб бериши ва энг асосийси «адолат тамойиллари билан таъминланган, диний бағрикенглик асосида, миллатлар дўстлигини таъминловчи принципга ёндошган жамият қуриш»га йўналтирилган бўлиши керак.\nМасалан, кимдир соқол қўймоқчими, киндигига қадар қўйиб олсин; яланғоч юрмоқчими, ечиниб олсин; китоб ўқимоқчими, кутубхонада тунаб қолсин; ит уриштирадими, махсус жой қилиб берайлик, бориб ўша жойда итини уриштирсин; машинани тез минмоқчими, трасса қуриб берайлик, машинасини миниб бир жойга кириб кетсин. Сабаби, бу унинг танлови-ку, тўғрими?\nМодомики, Ислом дини ҳукумат даражасида кўрилмас экан, ҳурмат қилинмас экан, унда чекловларни ҳам йиғиштириб, ҳаммага ўз қарашлари бўйича ҳаракат қилишларига тўсқинлик қилмаслик керак. Ахир, «демократия» деб шуни орзу қилинади-ку. Демократик давлат бўлмоқчимизми, ўзи?\nМулоҳаза 9 комментариев\nИсломда ит уриштириш ялонгоч юриш бормикан, сиз канака демократия хакида гапиряпсиз? Хар нарсада меёр бор, Исломда айникса хар нарса белгилаб куйилган\nМақолани бироз нотўғри тушунган кўринасиз.\nБу ерда хар ким хохлаганидек яшасин дейилмоқда. Европани хохловчилар европача, Исломни хохловчилар исломийларча ва яна бошқа ҳуқуқ ва эркинликларга эрк берайлик дейилмоқда.\nХаддан ташкари эркинлик парокандаликка олиб келади\nКосмос Космос, бу даражага олиб чикадиган конунни ишлаб чикаришолмаса керак.\nМаколага гап йук. Киска, лунда. Крыловни масалларини ёшлигимизда эртакдек ургатишгану магзини 40ёшга кириб чакарканмиз😀😀😀\nМафкура майдонига жангга чиқиб шоқоллар. Душман деб эълон қилди кимки қўйса соқоллар. На илм бор на ақл пастдир савияси хам. Ахир файзли эмасми соқол қўйганда чоллар. Хоин тамғаси босиб тақводорни қамашди. Тухмат килиб уларга ёлғон билан ямашди. Хоинлар чиқяпти-ку генерал ва зобитдан. Хадик қилиб юрибмиз тақводаги обиддан. Халқ душмани кўп экан хукумат хизматида. Тўғри ишлаб юрмасми ўзининг иззатида. Кўрнамаклик килишди шунча обрў хурматга. Энди маза килишсин қамоқнинг лаззатида. Вазирлару рахбарлар, хоким ва мулозимлар. Сизга ибрат эмасми сўроқдаги золимлар. Кимки хиёнат қилса ўмаришса ғазнани. Бошига ёғилади ўзи қилган зулумлар.\nУведомление: «Демократия»… | PROTODAY.UZ


ҚОРБОБО КУБОГИДА ТОХИРЖОН ОДИЛОВ ЖАМОАСИ ҒОЛИБ!\n24 декабрь куни Янги йилга бағишлаб “Заковат” Интеллектуал клубида “Қорбобо кубоги” номли турнир бўлиб ўтди. Унда экранда бўладиган Кузги Саралаш ўйинларига йўлланмани қўлга киритган 5 та жамоадан ташқари барча жамоалар иштирок этди. Ушбу 5 жамоа гарчанд саволларга жавоб берган бўлсада, якунда уларнинг натижаси ҳисобланмади.\nТурнир жуда қизғин кўринишда ўтди. Буни қайд этилган натижалардан ҳам билиб олса бўлади. Жамоалар ҳар бир очко учун кескин кураш олиб боришди, ваҳоланки, ҳақиқатдан ҳам якунда 1 очко кўп нарсаларни ҳал қилди.\nТурнир якунига 6 очко тўплаган “Фейсбук” жамоаси турнирнинг 3-ўрин соҳибига айланишди. Гарчанд, “Бумеранг” жамоаси ҳам улар билан бир хилда очко тўплаган бўлсада, лекин “Охирги топилган жавоб” қоидасига кўра улар 4-ўрин билан чекланишга мажбур бўлишди.\n2-ўринда эса “Фейсбук” жамоасидан бор-йўғи 1 очко кўп тўрлашга муваффақ бўлган Музаффар Сатторов жамоаси эгаллади. Уларнинг ҳисобида 7 очко.\nТурнир ғолиблигини эса 8 очко билан Тохиржон Одилов жамоаси қўлга киритишга муваффақ бўлди.\nТурнир сўнгида ғолиблар эсдалик совғалари билан тақдирланишди. Совғаларни “Заковат” Интеллектуал клуби раҳбари Абдурасул Абдуллаев топширди.\nЭнди эса сизга ўйинларнинг якуний натижаларини тақдим этамиз:\n“Қорбобо кубоги” т урнир и жадвали\nСаралаш-рейтинг 2018/2019 (2-тур)\nКузги мавсум ўйинлари 2018/2019 (10-тур)


Бухоролик журналистлар ўртасида шахмат баҳси қандай кечди?\n«Шахматни ўйлаб топишмаган. Уни кашф этишган», деб ёзган америкалик адиб Рик Янси «Мен шахмат қадрланмаган дунёда яшамаган бўлур эдим», дея қўшимча қилган.\nФарғоналик журналистлар “ақл жанги”да дона сурди\nФарғона вилоятидаги босма даврий нашрлар, маҳаллий теле-радио журналистлари ўртасида шахмат мусобақаси ташкил этилди.\nТалабалар таътил кунлари онлайн танловларга жалб этилмоқда\nҚишки таътил даврида бўш вақтларини мазмунли ўтказиш мақсадида Қарши давлат университети талаба-ёшлари онлайн фан олимпиадалари, интеллектуал викториналарга жалб этилмоқда.\nЁш чемпион – ота юртида\nСамарқанд азалдан закий, илмий ва ижодий салоҳияти юқори иқтидор эгаларининг бешиги бўлиб келган.\nКелажагимиз — боғчада\nНавоий вилоят мактабгача таълим бошқармаси томонидан ОАВ вакиллари учун пресс-тур ташкил этилди.\nShowing 1-9 of 221 items.


8 маслаҳат нейробиологдан: қандай қилиб бутунлай бахтли бўлиш мумкин | LifeHaq.uz\nЎзимизни бахтли деб ҳис қилиш ва ҳар бир ўтган кун учун хурсанд бўлиш бўйича минглаб маслаҳат ва психологик услублар мавжуд.\n“Раҳмат” дейишни ўрганиш\nНима содир бўлади: Бир киши ёки тақдирга миннатдорчилик билдирганимизда ҳаётнинг ижобий томонларига диққатимизни қаратамиз. Ёқимли нарсалар тўғрисидаги хотиралар бош миянинг олд қатламида сератонин ишлаб чиқарилишини йўлга қўяди. Бундай усулдан тушкунликни даволашда фойдаланилади.\nМуаммо бирин-кетин ҳал қилиш\nНима содир бўлади: Мия 24 соат мобайнида бизни ҳавотирга солаётган ҳар бир муаммонинг ечимини излайди. Бунинг учун кўп қувват талаб этилади, шунинг учун мия чарчаган, бироқ натижа бўлмаган ҳолатларда ғашлик ва изтиробни ҳис этамиз. Бироқ қабул қилинган ҳар бир қарор учун у ўзини нейромедиатор – лимбик тизимни тинчлантириб, дунёни ёрқин рангларда кўришимизда ёрдам берадиган модда билан сийлайди. Шунинг учун муаммоларни ҳақиқатан ҳам бирин-кетин ҳал қилган маъқул.\nЙиғилиб қолган салбий фикрларни ташқарига чиқариш\nНима содир бўлади: Ёқимсиз нарсани кўрганимизда ва бизга ёқмаган нарса ҳақида айтганимизда миянинг турли бўлимлари ишга тушади. Сўнгги ҳолатда ёқимсиз ҳислар одамга камроқ таъсир кўрсатади. Шунинг учун ичимизда йиғилиб қолган салбий фикрни айтсак, мия сератонин ишлаб чиқаришни ишга тушириб, ҳатто ҳар қандай ёқимсиз ҳолатда ҳам ижобий томонларни топади.\nТегиш ва қучоқлаш\nНима содир бўлади: Ижтимоий ҳамкорлик инсон учун муҳим. Ижтимоий қўллаб-қувватлаш, хусусан қўл билан тегиш ва қучоқлаш одамларга касалликдан кейин тезроқ тузалишга ёрдам беради. Агар тактил алоқа ҳаётдан бутунлай олиб ташланса, мия буни жисмоний оғриқ сифатида қабул қилади. Ҳар иккала ҳолатда ҳам миянинг бир хил зонаси жавоб беради. Натижада кайфиятга таъсир қиладиган жараёнлар ишга тушиб, тушкунлик юзага келишига олиб келади.\nЎқиш, ўқиш ва яна ўқиш\nНима содир бўлади: Янги ахборот мия учун атроф-муҳитнинг доимий равишда ўзгариб боришини англатади. Шу сабабли у мослашишга ҳаракат қилади, ривожланади ва янги маълумотни олгани ва қайта ишлагани учун ўзини дофамин – хурсандчилик гормони билан сийлайди. Агар бахтли бўлишни истасангиз, янгиликни синаб кўриш, муҳитни ўзгартириш ва ўзингиз билмаган нарсани ўрганишдан чўчиманг.\nНима содир бўлади: Жисмоний босим – тана учун зўриқиш. Зўриқиш босими тугаши билан эндорфин моддаси ишлаб чиқарилади. У мия гипофизи томонидан мукофот сифатида ишлаб чиқарилади ва оғриқни камайтириб, кайфиятни кўтарадиган опиатлар (масалан, морфий)га ўхшайди. Марафонча югуриш шарт эмас, ҳатто оддий сайр ҳам мўъжиза амалга оширишга қодир. Бежизга кўпгина ёзувчи ва бастакорлар уни ижодий жараённинг мажбурий шарти ҳисобламайдилар.\nНима содир бўлади: Қоронғуликда ухлаётган вақтимизда ҳозирча биз ухлаяпмиз қоронғиликда, ажратилади гормон мелатонин – организмдаги барча жараёнларни секинлаштирадиган, унинг тикланишига ёрдам бериб, гипоталамусдаги сератонин миқдорини оширадиган гормон ажратилади. Агар мия ёруғликдаги ўзгаришни қайд этса, танани уйғотиш учун зўриқиш гормони ажраб чиқади. Шунинг учун бир суткада 6-8 мобайнида қоронғу хонада ухлаш муҳим саналади.\nЁқимли нарсани кутиш ҳолатида бўлиш\nНима содир бўлади: Лаззат, масалан овқатни кутиш жараёни Павлов томонидан кашф этилган олдиндан сўлак ажратиш рефлексига ўхшайди. Мия ёқимли ҳолатни кутаётганида ўзига хос ҳузурни ҳис этади. Шунинг учун биз қандайдир воқеа содир бўладиган, масалан туғилган кун ёки тўй маросими, дўст билан учрашув ёки оддий иш куни якунинига неча соат ва дақиқалар қолганини ҳисоблашни яхши кўрамиз.\nАгар миямиздан бари қандай бўлиши лозимлиги тўғрисидаги шаблон чиқариб юборилса ва ҳаммаси қандай бўлса шундайлигидан завқланилса, кутилмаганда бахтли инсонга айланиш мумкин.\n11/09/2020 10:15:19 2605 0 Манба: https://www.adme.ru


Эронда кескинлик сақланиб қолмоқда\n05 декабр 2020, Тошкент вақти: 19:04\nМухолифат етакчиларининг¸ ҳукумат фитнасига учмаслик ҳақдаги огоҳлантирувларига қарамай¸ душанба кечқурун намойиш тўқнашув ва тартибсизликка айланиб кетди.\nЭронда олий конституцион суд мақомида бўлган Посбонлар кенгаши мухолифат норозилигига сабаб бўлган айрим сайлов участкаларида овозларни қайтадан санаш ҳақда қарор берди.\nДушанба куни пойтахт Теҳронда ислоҳотчи номзод Мир Ҳусайн Мусавийнинг юз минглаб тарафдорлари қилган кўча юриши¸ Эрон исломий бошқаруви устунларини кейинги 30 йил ичида илк бор зиррилатиб юборди.\nМамлакатдаги ҳақ ва ҳуқуқ борасида сўнгги сўз айтиш ваколатига эга қудратли Посбонлар кенгаши президентликка айрим номзодларнинг овозларни санашдаги сохтакорликлар ҳақдаги шикояти юзасидан қарор берди.\nКенгаш матбуот котибига кўра¸ баҳс ва айбловга сабаб бўлаëтган сайлов участкаларида берилган овозлар¸ шикоятчи томон вакиллари иштирокида қайта санаб чиқилади.\n12 июн куни мамлакатда ўтказилган президентлик сайловида 13 июн куниëқ иқтидордаги президент Маҳмуд Аҳмадийнажад расман ғолиб деб эълон қилинди. Аммо ислоҳотчи номзод¸ собиқ бош вазир Мир Ҳусайн Мусавий сайлов натижаларининг Аҳмадийнажод фойдасига сохталаштирилганини даъво қилди ва у ҳам ўзини сайлов ғолиби деб эълон қилди.\nВоқеаларнинг кейинги ривожи асосан пойтахт кўчаларига кўчди ва сайлов натижасидан норози бўлган Мусавийнинг ўн минглаб тарафдорлари Теҳрон марказида тўплана бошладилар.\nДушанба куни¸ айрим манбаларга кўра¸ бир ярим миллионга яқин Мусавий тарафдорлари Теҳрон марказидаги Инқилоб хиëбонига юриш қилиб¸ янгидан сайлов ўтказилишини талаб қилдилар.\nИчки ишлар вазирлиги томонидан таъқиқланган мазкур норозилик тадбирида Мусавий¸ ҳамда собиқ ислоҳотчи президент Муҳаммад Ҳотамий ҳам иштирок этди.\nГарчи ички қўшинлар намойишчиларга қаршилик кўрсатмаган бўлса-да¸ душанба кечқурун Инқилоб қўриқчилари¸ ҳарбий постга бостириб кирганликка уринди¸ деган даъво билан Мусавий тарафдорларига қарата ўт очди. Кейинги маълумотларга кўра¸ оқибатда 8 намойишви нобуд бўлган.\nПосбонлар кенгаши қароридан ҳафсаласи пир бўлганини билдирга Мусавий ўз вебсаҳифасида сешанба кунга белгиланган нозорилик намойишида¸ бегуноҳ одамлар ҳаëтини асраш мақсадида¸ иштирок этмаслигини билдирди.\nАммо Аҳмадийнажод ҳукуматини ëлғончилик ва халқ иродасига ҳурматсизлик кўрсатганликда айблаëтган минглаб ислоҳот тарафдорлари ўз норозиликларини бундан сўнг ҳам давом эттириш шаштидан¸ ҳозирча қайтиш фикридан йироқ кўринади.\nҒарб телеканалларининг жонли тарзда кўрсатаëтган лавҳаларига кўра¸ ислоҳот ва адолатли сайловлар талаби билан юз минглаб эронликлар сешанба кечки пайт Теҳрон марказида навбатдаги норозилик намойишини бошладилар.\nАйни пайтда¸ президент Аҳмадийжаноднинг минглаб тарафдорлари ҳам сешанба куни ўз намойишларини ўтказишга киришдилар.


Юртига ташвиш келган пайтдан фойдаланиб қолишга уринаётган айрим тадбиркорларга наҳотки қонун турткиси шарт бўлса? - Zamin.uz\n18:30 / 19 марта 2020\nЮртига ташвиш келган пайтдан фойдаланиб қолишга уринаётган айрим тадбиркорларга наҳотки қонун турткиси шарт бўлса?\nКарантин даврида осойишталикни таъминлаш ҳамда озиқ-овқат ва бирламчи истеъмол маҳсулотлари нархларини қатий назоратини йўлга қўйиш мақсадида Бухорода ҳам давлат солиқ органлари ва Бош прокуратура ҳузуридаги Департамент ходимларидан иборат ишчи гуруҳи тузилган.\nМазкур ишчи гуруҳи вилоятнинг барча ҳудудларида озиқ-овқат ва бошқа кундалик истеъмол маҳсулотларининг нархи ошиб кетмаслиги учун қатъий чораларни кўрмоқда.\nШунга қарамай “нафси ҳакалак” отган баъзи тадбиркорлар аҳолининг айрим қатлами саросимага тушганидан фойдаланиб, озиқ-овқат ва қишлоқ хўжалик маҳсулотлари нархини ошириб сотишга уринмоқда.\nКуни-кеча ижтимоий тармоқларда жамоатчилик томонидан Бухоро шаҳар А.Жомий кўчасидаги “Корзинка” савдо мажмуасида саримсоқпиёзнинг ҳар-бир донаси 7 900 сўм ҳамда 1 килограми 120 минг 590 сўмдан сотилаётганли эътироз сифатида билдирилган.\nБухоро вилояти давлат солиқ бошқармаси бошлиғининг шахсан ўзи аҳолининг ҳақли эътирозига сабаб бўлаётган ушбу мурожаатга зудлик билан муносабат билдириш ва мазкур ҳолатнинг олдини олиш мақсадида шу куни мазкур савдо мажмуасида бўлди.\nАниқланишича, ушбу ҳолат А.Жомий кўчасидаги “Корзинка” савдо мажмуасида эмас балки ушбу савдо мажмуасига туташ бўлган жойда савдо фаолияти йўлга қўйилган “Муҳаммад-Амин мева савдо” корхонаси фаолиятида кузатилган. Мазкур дўконда нафақат саримсоқпиёз балки картошка ва пиёз маҳсулотлари ҳам қиммат нархда сотилаётган экан.\nБухоро вилояти давлат солиқ бошқармаси бошлиғи тадбиркор билан учрашувда унинг ушбу ҳатти-ҳаракати на инсонийлик ва на савдо-сотиқ тартиб қоидаларига тўғри келмаслигини тушунтирди. Шунингдек, бугунги кунда вилоятимизда саримсоқпиёз 30 000 минг сўмдан 40 000 сўмгача, картошка маҳсулотлари 3000 минг сўмдан 3 500 сўмгача ва пиёз маҳсулотлари 2 000 минг сўмдан 2 500 сўмгача нархларда қатъий назорат асосида сотилаётгани тушунтириб ўтилди.\nЭътиборлиси, тушунтиришлардан тўғри хулоса чиқарган тадбиркор дарҳол камчиликларини тузатиб қўйди.\nКези келганда айтиш керакки, савдо қонун-қоидаларини писанд қилмай, юрт бошига ташвиш келган пайтда кўпроқ даромад олишга интилаётган “учар тадбиркорлар” адашадилар. Шундай экан мўмай даромад илинжидаги тадбиркорлар қонун турткисини кутмасдан ўзларини ўнглаб олсалар мақсадга мувофиқ бўларди.\nМўмай даромад орттиришга уринмоқчи бўлган “учар тадбиркор”ларнинг виждонига ўт тушганми?


ЎзА - Мамлакатнинг эртанги тараққиёти бугунги жажжи қўллар билан бунёд этилади\n05.09.2018 13:29 Чоп этиш версияси\nЮртимизда янги ўқув йили дунёнинг ҳеч қайси мамлакатида учрамайдиган эзгу анъана билан бошланади. Дастлабки дарс машғулотлари “Мустақиллик дарслари” билан бошланади. Мактаб остонасига илк қадам қўйган ҳар бир ўғил-қизга ўқув йилининг биринчи куни Президентимизнинг махсус совғалари топширилади.\nМамлакатимизнинг барча ҳудудларида бўлгани каби Тошкент шаҳридаги 47-умумтаълим мактабида ҳам биринчи қўнғироқ садолари янграб, “Мустақиллик дарслари” бўлиб ўтди. “Азиз ва ягонамсан, жонажон Ўзбекистоним!” шиори остида ўтказилган дарсларда халқимизнинг азалий орзуси, миллий ўзлигимизни англаш, ғурур-ифтихоримиз тимсоли бўлмиш истиқлолнинг аҳамияти, уни кўз қорачиғидек асраб-авайлаш, бугунги тинч ва осойишта ҳаётнинг қадрига етиш шу муқаддас заминда яшаётган ҳар бир фуқаронинг бурчи экани таъкидланди. 2018-2019 ўқув йилида мактабимизда биринчи синфга ўқишга қабул қилинган 260 нафар болажонга Президентимиз совғалари – дарсликлар, ўқув анжомлари тантанали тарзда топширилди.\nШу ўринда таъкидлаш жоизки, ўқитувчиларимиз бу йилги ўқув йилини ҳар қачонгидан-да катта шижоат, иштиёқ билан бошлади. Негаки, Президентимизнинг 2018 йил 14 августдаги "Ёшларни маънавий-ахлоқий ва жисмоний баркамол этиб тарбиялаш, уларга таълим-тарбия бериш тизимини сифат жиҳатидан янги босқичга кўтариш чора-тадбирлари тўғрисида"ги қарори соҳада амалга оширилаётган амалий ишларни янги босқичга олиб чиқишда янги имкониятларни очиб, ўқитувчилик касбининг обрўсини тиклаш ва оширишга қаратилгани билан аҳамиятли бўлмоқда.\nЯнги ўқув йилида педагог ходимларнинг ижтимоий мавқеи ва нуфузи юксалди. Ўқитувчиларнинг ойлик маоши оширилди. Улар таълим жараёни билан боғлиқ бўлмаган турли йиғилиш ва тадбирларга жалб этилмайдиган бўлди. Умумий ўрта таълим мактаби ўқитувчиларидан дарс ва тўгарак машғулотларини ташкил этиш, синф журналини юритишдан ташқари бошқа педагогик юкламалар бўйича ҳисоботлар ва қўшимча маълумотларни талаб қилиш қатъий тақиқланди.\nҚувонарлиси, таълим соҳасидаги ислоҳотлар самарасида мактабимиз янги қиёфа касб этди. Жорий ўқув йилига тайёргарлик жараёнида ҳомийлар кўмагида синф хоналари сифатли таъмирланди, барча фанлар бўйича чуқурлаштирилган билим беришга мослаштирилган кенг ва ёруғ ўқув кабинетлари, компьютер хонаси, замонавий ахборот-ресурс маркази, маънавият ва маърифат хонаси, спорт зали барча зарур жиҳозлар билан таъминланган. Ўқувчиларни сифатли озиқ-овқат билан таъминлаш мақсадида мактаб ошхонаси буткул янгитдан жиҳозланди.\nИлгари мактабимизда ўқувчиларнинг умумий сони 500 нафарга ҳам етмаган. Ҳукуматимизнинг таълим соҳасидаги ислоҳотлари натижасида мактабимиз йилдан йилга юксалиб борди. Педагогларимизнинг ўз ишига сидқидилдан ёндашуви, қулай шарт-шароитлар, замонавий жиҳозлар ота-оналарнинг фарзандларини шу даргоҳда ўқитишига қизиқишини ошириб бормоқда. Мана, бугунги кунда ўқувчиларимиз 1400 нафарга етди.\nКомил ишонч билан айтаманки, ҳар бир педагог, аввало, Юртбошимизнинг юксак эътирофига муносиб бўлишга ҳаракат қиладилар. Улар ҳар бир боладаги мурғак истеъдодни, доҳиятни юзага чиқаришга виждонан ёндашиб, Ватанимизга етук фарзандлар тарбиялайдилар. Зеро, мамлакатнинг эртанги тараққиёти бугунги жажжи қўллар билан бунёд этилади\nТошкент шаҳар Сергели туманидаги 47-умумтаълим мактаби директори


Туркиянинг Эфес шаҳри 2500 йилдан кейин яна денгиз билан боғланади\nЖаҳон 09:47 / 27.12.2021 6080\nЭфеснинг қадимий каналини яратиш лойиҳаси шаҳарга денгизга чиқиш йўлини яна қайтариш мақсадида бошланган. Туркия қишлоқ ва ўрмон хўжалиги вазири Бакир Покдемирлининг айтишича, 2022 йил охиригача Эфес янги канал ёрдамида 2500 йилдан кейин яна Эгей денгизи билан боғланади. Вазир шаҳар қадимда порт шаҳри бўлгани, бироқ ҳозирги кунда уни денгиздан 9-10 км масофа ажратиб туришини айтган.\n“Биз Эфесга тарихий қиёфасини қайтариш, уни яна диққат марказига айлантириш ва ҳудуднинг туристик салоҳиятини ошириш учун канал лойиҳасини бошладик. Вилоятда насронийлар учун жуда муҳим жойлар мавжуд. Бошқача айтганда, мусулмонлар зиёратларни амалга оширгандек, насронийлар ҳам бу ерга келиб, Биби Марям черкови ва бошқа қадимий объектларга ташриф буюришади”, деб айтган вазир.\nЛойиҳа бир неча босқичда амалга оширилади. Биринчи босқичда каналга кириш жойи реконструкция қилинади ва пристан ҳамда тўлқин қайтаргичлар қурилади. Иккинчи босқич Измир-Кушадаси автомобил йўлидан Эфес портигача бўлган ҳудудни тарихий структурасига мос равишда қайта шакллантиришни ўз ичига олади. Канал қурилгач, сайёҳлар Эфесга нафақат қуруқлик, балки денгиз орқали келишлари мумкин бўлади.\nЭфес 2015 йилда ЮНЕСКО Жаҳон меросининг бир қисмига айланган. Ҳар йил шаҳарга минглаб маҳаллий ва хорижий сайёҳлар ташриф буюради. Баъзилар бу ерга аниқ бир мақсадда – насронийлар учун бош зиёратгоҳлардан бири Биби Марям уйини зиёрат қилгани келади. Таъкидланишича, бу уйда бир вақтлар Исо пайғамбарнинг онаси Биби Марям яшаган.\n23:34 / 16.05.2022 3680\n22:19 / 16.05.2022 3187\n22:00 / 16.05.2022 5415\n20:48 / 16.05.2022 19380


«Samsung» эгилувчан дисплейга эга ғалати қурилмани патентлади\n«Samsung» эгилувчан дисплейга эга ғалати қурилмани...\n06.01.2018 11:12 0 192\nЭгилувчан дисплей прототипи.\nЖанубий Кореянинг «Samsung» компанияси ўз корпусининг ўқи атрофида айланишга қодир эгилувчан дисплейни патентлашга муваффақ бўлди. Гаджет концепти планшетни ёдга солади, бироқ экранни унчалик катта бўлмаган «колба» ичига ўраб солиб мумкин ва у кўп жойни эгалламайди, деб хабар берди «Nv.ua».\nПатентланган суратдан кўриш мумкинки, бармоқ изи сканери корпус асосидан ўрин олади. Ўралган дисплей жойлашувчи корпуснинг узунасига эса магнитлар жойлашган бўлиб, улар дисплейнинг ҳаракатини таъминлайди.\nПатентда кўрсатилишича, қурилма цилиндрсимон ва тўртбурчак шаклда бўлади. Биринчи ҳолатда дисплей корпус ичига ўралади, цилиндрсимон корпусда эса — дисплей унинг атрофига ўралади.\n«Samsung» ўзининг ушбу эгилувчан экранидан қайси қурилмаларда фойдаланишни режалаштираётгани ҳозирча номаълум. Патент аризасида смартфон ёки планшет ҳақида сўз бормаган.\nSamsung дисплей эгилувчан патент\nТехнология 23/02, 21:54\n«Samsung» оғир юкларни кўтаришга мўлжалланган одамсимон роботни яратди\nТехнология 21/02, 13:47\n«Samsung» компанияси учар дисплейни патентлади\nТехнология 14/04, 20:19\n«Samsung» интернетга кира олмайдиган смартфонни сотувга чиқарди


Хитой огохлантирмокда: Улимга олиб келиши мумкин булган коронавирус кучаймокда! — Teletype\nХитой огохлантирмокда: Улимга олиб келиши мумкин булган коронавирус кучаймокда!\nАлбатта инсонлар учун соглик ва хает азалдан энг биринчи навбатда химоя килиниши ва асралиши мухим булиб келган.\nСиз чет элга сафар уюуштирмокчи булсангиз еки ОРВ, ОРЗ, пневмония, бронхит, лорингит, фарингит ва шу каби вирус, бактерия ва замбуруглардан узингизни ва оила аъзоларингизни химоя килмокчимисиз? Унда биз таклиф этган "Кучли иммунитет ва вирусларсиз хает" пакети айнан сиз учун. Пакетниниг умумий нархи 618 000 сум булиб у сизга 218 000 сумни тежашда ердам беради ва факат бугун уни 400 000 сумга сотиб олиш имконияти бор ва у куйидаги махсулотлардан иборат:\n- Нони шарбати. Хинд табобатида вирус ва замбуругларга карши энг самарали восита. Бундан ташкари Нони шарбати\n- иммунитет ва чидамлилик паслигида;\n- бугимлар яллигланиши ва сурункали огрикларда;\n- чекиш, ичиш ва ширинликларни хаддан зиед истеъмол килишда;\n- усма яъни саратон касалликларини олдини олишда;\n- упка, ,буйрак, эндокрин, асаб, потенция, фригидлик, аллергия, диабет, кон босими ва паразитлар билан касалланган беморларда\nута самарали. Хеч кандай гармонсиз, 100% табиий, доривор гиехлардан ташкил топган.\nАкциясиз нархи 350 000 сум\nОгирлиги 900 мг\n- Tiger эркаклар куввати, потенция ва урологик муаммолар билан боглик булган барча касалликларга ечим була оладиган препарат. Хеч кандай гармонсиз, 100% табиий, доривор гиехлардан ташкил топган.\nАкциясиз нархи 129 000 сум\nОгирлиги 10 мг\n- Maxeffect кош ва киприклар учун номер 1 восита. Ута куюк ва жилокор кош ва киприк учун бу воситамиз айни хазинани узи. У киска муддатда кош ва киприк толаларини бакувват ва калин килади. Хеч кандай гармонсиз, 100% табиий, доривор гиехлардан ташкил топган.\nАкциясиз нархи 119 000 сум\n- Респиратор маска. Юкори химоя ва филтрлаш системасига эга респиратор никоб.\nАкциясиз нархи 28 000\nШу барча 618 000 сум микдорга тенг булган махсулотларни бугун сизда 400 000 сумга сотиб олиш имконияти бор. Сотиб олган махсулотларингиз биргина Нони шарбати билан окланади. Ха айтганча, бу хаммаси эмас хозирок буюртма берсангиз бутун Узбекистон буйлаб етказиб бериш бепул!!!\nМаълумот учун: +998 99 6607007\nFebruary 1, 2020, 14:19


АҲРОР БАХШИ "БОЙСУН БАҲОРИ"ДА ҚАТНАШДИ » ПастДарғом ҳақиқати\nБош сахифа » ЯНГИЛИКЛАР » АҲРОР БАХШИ "БОЙСУН БАҲОРИ"ДА ҚАТНАШДИ\n| 17-05-2018, 12:16 |\n"Кўйла, кўйла-я, дўмбирам,\nСўйла, сўйла-я, дўмбирам.\nБойсунда баҳор, тўй-а,\nТўйла, тўйла-я, дўмбирам".\nАҳрор бахшининг ўзига хос такрорланмас овози "Бойсун баҳори" фестивали иштирокчиларининг диққатини тортди.\n- Самарқанд вилоятида битта бахши, деганларича бор экан, - деди томошабинлардан бири.\nДарҳақиқат, юртимизда қўшиқчи санъаткорлар кўп. Аммо бахшичилик санъатини пухта эгаллаб, миллий қадриятларимиз, ўлмас меросимизни элга ҳадя этаётган жонкуярлар кам. Баъзан давраларда, тўйларда ҳар куни тингланадиган одатий ижролар қаторида Аҳрор бахши томонидан халқ термалари мароқ билан куйланганда, берилиб тинглаётган кишиларни кузата туриб, халқ достон ва термаларини кўпчилик юраклар чиндан-да соғинганини ҳис этамиз.\n- Санъатнинг бу турига ниҳоятда қизиқишим катта, - дейди Аҳрор бахши Пардаев. - 20 йилдирки, дўмбирам жўрлигида элнинг қалбидаги орзу-ниятлари, кишилар руҳиятининг турли кўринишларини, тинчликнинг қадри ва Ватан ободлиги каби буюк, ўлмас туйғуларни кўйлаб келаяпман. Аслида бахшиларни эзгулик элчилари, дейишади. Бу санъат қадр-қиммати, ўзлигимиз тимсоли эканлигини кўпроқ ёшлар қалбига сингдиришимз лозим.\nДарҳақиқат, Ўзбекистон Республикаси Вазирлар Маҳкамасининг 2018 йил 26 апрелдаги "Бахшичилик ва достончилик санъатини янада ривожлантириш ҳамда такомиллаштириш чора-тадбирлари тўғрисида"ги қарорида ҳам бу санъатга эътиборни кучайтириш, болалар мусиқа ва санъат мактаблари қошида ёш бахшичилик ва достончилик мактабларини ташкил этиш, мазкур мактабларда дарс беришга моҳир достончи ва бахшиларни таклиф этиш, бу соҳада ўзига хос қобилиятга эга бўлган жировларни қўллаб-қувватлаш каби қатор масалаларга алоҳида эътибор қаратилди. Бу эса ҳудудларда устоз-бахшилар ва ёш ижрочилар ўртасида "Устоз-шогирд" анъанасини янада такомиллаштиришга, маданият ва аҳоли дам олиш масканларида тўгараклар очилишига туртки бўлди.\n- Айни пайтда туман 1-сонли маданият ва аҳоли дам олиш маскани қошида ташкил этилган "Фольклор" дастаси раҳбариман, - суҳбатда давом этди Аҳрор Пардаев. - Дастамизда ёш бахшиларнинг кундан-кунга кўпайиб бораётганидан кўнглим тоғдек кўтарилади. Тажрибалар кўрсатаяптики, ёш авлодни оммавий маданиятнинг кўриниши бўлган "жазавали", инсон руҳиятига салбий таъсир қиладиган қўшиқларга "иштиёқманд" ликдан асраб қолиш биз катталарга ҳам боғлиқ экан. Қолаверса, достон ва термалар удум ва анъаналаримиз тимсоли. Унинг муқаддаслигини ёшлар қалбига маҳорат билан жо этишимиз жоиз.\nЧунончи, яқинда Сурхондарё вилоятида ЮНЕСКО ташаббуси билан ўтказилган "Бойсун баҳори" халқаро фестивали, Қорақалпоғистон Республикасида "Оқибат бахши" хотирасига бағишлаб ташкил этилган бахшилар танловида Аҳрор бахши ҳам маҳоратли ижроси билан иштирок этиб келди. У Қорақалпоғистон Республикаси маданият вазирлиги ҳузуридаги маданият ва санъатни ривожлантириш жамғармасининг қимматбаҳо совға ва фахрий ёрлиқлари билан тақдирланди. Бу албатта, нафақат туманимиз, балки вилоятимиз учун ҳам шараф бўлди.\n- Туманимиздаги 32-сонли болалар санъат ва мусиқа мактаби қошида "Ёш бахшилар" тўгараги очилиш арафасида, - деди туман маданият бўлими бош мутахассиси Озода Шодиева. - Албатта, устоз - санъаткор Аҳрор Пардаев раҳбарлигида туманимиздан ёш бахшилар етишиб чиқади, деган умиддамиз.\n"Элу юрт омон бўлсин,\nДиллар шодликка тўлсин.\nБахту, севинчлар кулсин-ай…"\nҲа, бу Аҳрор бахшининг айтими… Самимий, содда оҳанг… Аммо эл қалбидаги эзгу ният жамланган бу ижрода. "Бахшилари бисёр юрт бадавлат бўлади", дейишади. Юртимиз қаторида, туманимизда ҳам элсевар бахшилар кўпаяверсин!\nКалит сўз БАХШИ\nОЛИЖАНОБ МАҚСАДЛАР ЭГАСИ\nДарсларга мунтазам қатнашиб, намунали хулққа эга бўлган бола албатта, устозлари, тенгдошлари...


14.07.2019 21:43 0 2398\n«Барселона» клуби Неймарни ўз сафига қўшиб олиш ниятидан ҳамон қайтмаган, аммо «Пари Сен-Жермен»га футболчи учун мутлақо пул тўламоқчи эмас. Каталонияликлар Бразилия терма жамоаси ҳужумчиси учун парижликларга уч футболчисини таклиф қилмоқда.\n«ПСЖ» раҳбарияти «Барселона» сафида тўп сураётган уч футболчини танлаб олиши мумкин. Таклиф этилганлар орасида ҳужумчи Усмон Дембеле, ярим ҳимоячи Фелипе Коутиньо, ҳимоячилар Самюэл Юмтити ва Нелсон Семедулар бор. Аммо французлар бу трансферга рози эмас. Чунки бу футболчиларнинг умумий маоши Неймарникидан анча ошиб кетади.\nИюн ойида «Барселона» Неймар учун Фелипе Коутиньо ва 100 миллион евро бериши ҳақида хабарлар пайдо бўлган эди. Шу билан бирга «ПСЖ»га «Барселона» сафидаги яна бир футболчини танлаб олиш имкони тақдим этилганди. Аммо бу келишув амалга ошмади.\n«Барселона» Неймар билан аллақачон келишиб бўлган. Бразилиялик ҳужумчи Каталонияга қайтиб борган тақдирда беш йиллик шартнома имзолайди ва йилига 24 миллион евро маош олади. Бу маблағ Неймар айни вақтда «ПСЖ»да оладиган маошдан анча кам. Бразилиялик ҳужумчига Парижда йилига 37 миллион евро тўлашади.\nЭслатиб ўтамиз, «Барселона» яқинда Антуан Гризманни «Атлетико»дан сотиб олди. Каталонияликлар бу трансфер учун 120 миллион евро тўлади, аммо савдо амалга ошгунга қадар молиявий жиҳатдан бир қатор қийинчиликларга учрагани хабар қилинган эди. Агар «ПСЖ» Неймар учун фақат пул тўланишини талаб қилса, ушбу трансфер амалга ошмай қолиши эҳтимоли жуда катта. Боз устига Гризманн сотиб олингандан сўнг Каталонияда янги ҳужумчига бўлган эҳтиёж анча пасайиб кетди.\nНеймар 2017 йилда айнан «Барселона»дан «ПСЖ»га рекорд қийматдаги 222 миллион евро эвазига ўтган эди. У икки йил ичида икки марта Франция чемпионати ғолиблигини қўлга киритди.


IT-маслаҳат. «Excel» билан ишлашда 10 та тезкор «трюк»\nIT-маслаҳат. «Excel» билан ишлашда 10 та...\n19.06.2018 14:20 0 4142\n«Microsoft Excel»да мураккаблиги бўйича ҳар хил масалаларнинг ечими — тез, оддий ва энг асосийси, гиф файлларда намойиш этилади.\nКўпинча «MS Excel»да бошланғич фойдаланувчилар бизга жадваллар билан ишлашни тезлаштириш, ҳаётни енгиллаштирувчи сирлар билан бўлишиш масаласида мурожаат қилишади. «IT-specialist» канали ушбу сўровларга жавобан «Excel» учун оддий ва тезкор ечимлар тўпламини тақдим этди. Бу ечимларни «Бир кликдаги сирлар» деб номлаш ҳам мумкин.\nКелтирилган 10 та лайфхакларнинг барчаси «Microsoft Excel»нинг ҳар қандай версиясида ишлайди. Ҳаракатдаги расмларга назар солинг, ўз компьютерларингизда ушбу ҳаракатларни такрорлаб кўринг ва ишонамизки, Сиз электрон жадвалларнинг ҳақиқий устасига айланасиз.\nАвтотўлдириш маркери устига сичқончанинг чап тугмасини икки марта тезкор босиш – формулани жадвалнинг охирига қадар нусхалайди.\nРақамли қийматга эга ячейкани автотўлдириш маркерини ва «Ctrl» клавишини тутган ҳолда пастга қараб тортиш – тартиб бўйича рақамлар рўйхатини яратади.\nДиапазонни белгилаган ҳолда «F11» клавишини босиш орқали – янги саҳифада белгиланган ячейкалар асосида диаграммани яратиш мумкин.\nУстунда тўлдирилган рўйхат мавжуд бўлса, кейинги бўш ячейкага ушбу рўйхатнинг бирор қийматини киритиш учун сичқончанинг ўнг тугмасини босган ҳолда, очилган контекст менюсидан «Выбрать из раскрывающегося списка» буйруғини танлаш мумкин.\nБир нечта устунларни тўлиқ белгилаган ҳолда, улардан бирининг кенглигини ўзгартириш орқали бирданига барча белгиланган устунларнинг кенглигини ўзгартириш мумкин.\nКатта блок доирасида ячейкаларни сатр бўйича бирлаштириш учун «Главная» бўлимида «Объединить по строкам» буйруғи танланади.\nЯчейка қийматини катта миқдорда қўшни ячейкаларга нусхалаш учун «Главная» бўлимидаги «Заполнить» буйруғини танлаш лозим.\nЯчейканинг ўзида матнни кейинги сатрга тушириш учун Alt+ Enter клавишлари бирикмасидан фойдаланиш мумкин.\nМуҳим маълумоти бор саҳифани осонроқ топиш учун, унинг ёрлиқчасига бирор ранг ўрнатиб қўйиш мумкин. Ушбу буйруқ саҳифа ёрлиқчасининг устига сичқончанинг ўнг тугмасини босиш орқали очилади.\nҚаерда қўлда киритилган қиймат ва қаерда формула киритилганлигини текшириш учун, барча формула киритилган ячейкаларни ажратиш мумкин. Бунда бизга «Найти и выделить»→ «Формулы» буйруғи ёрдам беради.\nУмид қиламизки, ушбу ечимлар сиз учун келгуси ишларингизда фойдали бўлади!


Яна бир маҳбуснинг жасади уйига қайтди\n02 июл 2022, Тошкент вақти: 13:14\n“Ҳизб ут-таҳрир” диний оқимига аъзоликда айбланиб Навоий вилоятидаги 64/48-қамоқхонада жазо муддатини ўтаётган маҳбус Ортиқжон Муҳаммедовнинг жасади Тошкентдаги оиласига қайтарилди.\nУ қамоқхонадаги диний мотивлар асосида қамалган маҳбуслар эълон қилган очлик тадбирини куч билан бостириш қурбони бўлгани айтилмоқда.\n17 август куни тушдан кейин бошланган очлик акциясида маҳбуслар мамлакатда диндорларга қарши қатағонни, жазо муддати тугаганларга сохта жиноят ишлари очишни ва уларни қийноққа солишни тўхтатишни, қамоқхона шароитини яхшилашни талаб қилган.\nМаълум бўлишича, О.Муҳаммедовнинг жасади Тошкентнинг Чилонзор даҳаси Арча кўчасидаги уйига ярим тунда олиб келинган. Расмийлар жасадни тезда кўмишни талаб қилган.\n“Ортиқжон Муҳаммедов қамоқда уриб ўлдирилган. Мурдани кўрганларнинг айтишича, Ортиқжоннинг бутун бадани моматалоқ бўлиб кетган. Жасад калтак изларидан таниб бўлмас ҳолга келган. Қамоқхонага ҳарбийлар бостириб кириб, ур-калтак қилган, оқибатда Ортиқжон калтак зарбидан ўлган”, - дейди “Озодлик” мухбири билан суҳбатлашган аёл.\nСуҳбатдош аёлнинг турмуш ўртоғи ҳам 64/48-қамоқхонада жазо муддатини ўтаган.\nАёлдан олинган маълумотга кўра, норозилик тадбири уюштирган маҳбуслар устига қуролли ҳарбийлар ташланган. Очлик тадбиридан кейин қамоқхонада тазйиқлар кучайган ва маҳбуслар аëвсиз калтакланган.\nЎзбекистон мустақил ҳуқуқ ҳимоячилари ташаббус гуруҳи маълумотига кўра, бу қамоқхонада жами 2 мингга яқин маҳбус бор ва улардан 300га яқини диний мотивлар асосида қамалган.\nШу ўринда эслатиш жоиз, сўнгги бир ой ичида Навоий вилоятидаги 64/36-қамоқхонадан ҳам икки маҳбуснинг жасади келди. Улардан бири қийноқлар остида, яна бири эса сил касаллиги туфайли оламдан ўтган эди. Ортиқжон Муҳаммедовнинг жасади ҳам шу вилоятдаги, аммо Зарафшон шаҳридаги 64/48-қамоқхонадан келтирилган.\nЎзбекистоннинг расмий ташкилотлари, хусусан, Жазони ижро этиш бош бошқармаси 64/48-қамоқхонада бўлаётган воқеаларга оид бирор бир расмий маълумот ёки шарҳ бергани йўқ.


Андижон вилояти Шаҳрихон шаҳрида Lacetti ҳайдовчиси ЙПХ ходимининг бодикамерасини юлиб олди. Бу ҳақда «Севимли» телеканалининг «Замон» ахборот дастури хабар берди.\n4 январь куни Шаҳрихон туманида Lacetti ҳайдовчиси томонидан қоидабузарлик содир этилган. Видеодан кўриш мумкинки, ҳайдовчи ЙПХ ходимининг қонуний талабларига бўйсунмасдан машинанинг ҳеч қандай ҳужжатлари йўқлигини, «машина ўғирланганини» таъкидлаб, унинг ёқасига ёпишган. Ҳайдовчи ЙПХ ходимининг бодикамерасини юлиб олиб, машинасида кетиб қолишга уринган. Инспектор эса унга қаршилик кўрсатиб, машинага ўтириб олган. Ёрдамчи кучлар етиб келганидан сўнг машина жарима майдончасига олиб борилган.\nLacetti ҳайдовчиси Маъмурий жавобгарлик тўғрисидаги кодекснинг тегишли моддалари билан ҳуқуқбузарлик содир этганликда айбдор деб топилиб, 5 миллион 575 минг сўм миқдорида жаримага тортилган.\nЭслатиб ўтамиз, ЙПХ ходимлари 2020 йил 1 январдан бошлаб мобил видеокамера (боди-камера)дан фойдаланган ҳолда ўз хизмат вазифасини олиб бормоқда.\nЎзбекистонда ички ишлар органлари ходимлари боди-камералар билан ишлай бошлаши ҳақида илк бор 2017 йил 22 декабрида айтилган, муддат сифатида 2018 йилнинг 10 феврали кўрсатилган эди. Кейинчалик муддат 1 мартга кўчди, кейинроқ сентябрда бўлади, дейилди. 2018 йил декабрида ҳукумат томонидан қабул қилинган қарорда янги муддат — 2019 йилнинг 1 июли кўрсатилди.\nКиритилди: 17:03 11.01.2020. Ўқилди: 2072 марта. Фикрлар сони: 0 та.\nКоронавирусга чалинган беморларни шифохонадан ташқарид...


Qalampir.uz - Президент Туркиядан олтин медаль билан қайтган шахматчиларга Spark совға қилди\n19:07, 06.12.2018 Спорт\nЁш шахматчиларни тақдирлаш маросими бўлиб ўтди\nХабарингиз бор жорий йил 24 ноябрдан 3 декабрга қадар Туркиянинг Конья шаҳрида 16 ёшгача ўсмирлар ўртасида ўтказилган Бутунжаҳон шахмат олимпиадасида ўзбекистонлик ёш шахматчилар мутлақ ғолибликни қўлга киритиб, олтин медалга эга чиқдилар. Шуни алоҳида таъкидлаш ўринлики, ўсмирлар ўртасида Бутунжаҳон шахмат олимпиадасида тарихда илк бор ўзбекистонлик спортчилар олтин медални қўлга киритмоқда.\nШу муносабат билан бугун ёш шахматчилар – Нодирбек Абдусатторов, Шамсиддин Вохидов, Нодирбек Якуббоевларни тақдирлаш маросими бўлиб ўтди. Унда Ўзбекистон Республикаси Бош вазири ўринбосари Азиз Абдуҳакимов, Халқ таълими вазири Шерзод Шерматов, Мактабгача таълим вазири Агрепина Шин, Шахмат федерацияси вакиллари ҳамда ОАВ ходимлари иштирок этишди.\nТадбирда Бош вазир ўринбосари Азиз Абдуҳакимов сўзга чиқиб ғолибларни табриклаш билан бир қаторда Президент совғаси – Spark автомашинаси калитларини тантанали равишда топширди.\n“Бизнинг камтарона меҳнатимизни эътиборсиз қолдирмай, қўллаб – қувватлаб турган юртбошимизга, устозларимизга ўз миннатдорлигимизни билдирамиз. Келгусида бундан-да каттароқ марраларни забт этиб юртимиз шаънини дунё ареналарига олиб чиқамиз”, дейди ёш шахматчилар номидан сўзга чиққан Халқаро гроссмейстер Нодирбек Абдусатторов.\nМаълумот ўрнида эслатиб ўтамизки, мусобақа жамоалар ўртасида ташкил этилиб, жамоалар ғалабаси учун 2 очко, дуранг натижа учун 1 очко ҳамда мағлубият учун 0 очко берилади. Якуний натижаларга кўра, Ўзбекистон 16 очко жамғариб, ўз тарихида илк олтин медални қўлга киритди.\nМазкур Шахмат Олимпиадасида энг юқори натижалар 2004 йил Ҳиндистонда ўтказилган ўсмирлар олимпиадасида 3-ўринни, 2007-йил Сингапурда ўтказилган мусобақаларда 4-ўринни, 2009-йил Туркия ҳамда 2015-йил Монголияда ўтган Олимпиадада 6-ўринни, 2017 йил Ҳиндистонда ўтказилган Олимпиадада 7-ўринни қайд этган.\nТеглар:Шахмат олимпиадаси Туркия Конья\nQALAMPIR.UZ танқидидан сўнг “Ўзбекистон темир йўллари” АЖда раис ўринбосари ўзгарди\n10:39, 15.12.2018 2 811\nАнқарадаги поезд ҳалокати сабаби маълум бўлди\n21:47, 13.12.2018 6 086\n13:15, 13.12.2018 2 100\n16:54, 10.12.2018 1 131\n19:53, 05.12.2018 1 754


ҚАДРИ БАЛАНД -ТИНЧЛИК НЕЪМАТИ — Zamaxshariy.uz\nҚАДРИ БАЛАНД -ТИНЧЛИК НЕЪМАТИ\nАллоҳ таоло иймон эгаларига севги, раҳм-шафқат тинчлик-осойишталикни буюради. Тинчлик ва хотиржамлик – инсоният бугун бошидан мураккаб ўзаро зиддиятларни кечираётган бир пайтда сув ва ҳаводек зарурдир. Унинг қадрига етиб, фарзандларимизни ҳам Яратган берган бу тенгсиз неъматларни қадрлашлари ва асраб авайлашлари, ҳар биримизнинг зиммамиздаги бурчимиз эканлигини тушунтирмоғимиз керак. Тарихга назар ташланса, ҳамма даврда ҳам давлатнинг ривожланиши, тараққий топиши жамиятнинг фаровон ва осойишта ҳаёт кечиришига боғлиқлиги аён бўлади.\nҚолаверса, барча эзгу ишлар рўёбга чиқишининг боиси ҳам осойишталикдир. Шундай экан, инсонлар нафақат мавжуд тинчликни қадрига етиб, шукрини адо этишлари балки, унга ношукрлик қилиб путур етказишдан ҳам сақланишлари лозим. Ислом дини тинчликка тарғиб қилишини, шайтоний йўлларга эргашмаслик лозимлигини таъкидлаб, шундай дейди:\nяъни: “Эй, имон келтирганлар! Ёппасига тинчлик ишига киришингиз!…! (Бақара сураси, 208-оят).\nЖаҳонда рўй бериб турган нотинчликлар, кишини дилини хуфтон қиладиган ҳолатлар, бўлиб турган турли воқеа ва ҳодислардан бугун ғафлатда қолишга ҳеч кимнинг ҳаққи йўқ. Мамлакатларни, жамиятни, оилаларни, инсонни ҳалокат ва фалокатга учратадиган энг ёмон мусибатлардан бу – бепарволик, ғафлат, лоқайдлик ва шунга оид ёмон ҳислатлардир.\nИстиқлол бизга катта эркинликлар берди, юзлаб масжидлар очилди. Алломалар номи тикланди ва ибодат учун эмин-эркин шароитлар яратилди. Юртбошимиз Ш.Мирзиёев олиб бораётган – халқ маънавияти, иктисодиёти, ёшлар камолоти, келажак борасидаги, шунингдек, дин сохасидаги сиёсатини бутун дунё тан олаётир. Оддий мисол иқтисодий инқироздан чиқиш ва мамлакат турмуш тарзини енгиллаш бўйича дастурини бутун дунё ўрганиб эътироф этмоқда. Тез ўзгариб бораётган шиддатли замонда – ахборот асрида бефарқ ва бепарво бўлмасдан, аксинча, ён-атрофимизда содир бўлаётган воқеа-ҳодисаларга дахлдорлик билан яшаш, жаҳоннинг турли ҳудудларида қайта бош кўтараётган хавфли балою офатларга нисбатан бефарқ бўлмасдан балки ҳар биримиз огоҳ ва сергак бўлишимиз шарт.\nДархақиқат, инсон огоҳ бўлсагина ўзининг келажагига ақл билан теран назар ташлайди, келиши ёки содир бўлиши мумкин бўлган фитна-фасод, хавф-хатарнинг олдини олиш ва бартараф қилиш харакатида бўлади. Бас, шундай экан тинчлик учун барчамиз масъулмиз. Жаннатмакон юртимизда тинчлик-осойишталик барқарорлигини таъминлаш йўлида давлатимиз томонидан катта иш олиб борилаётгани бизнинг бахтимиздир. Шунга кўра биз ҳам тинч, осойишта ва фаровон ҳаётнинг қадрига етиш, бу фаровонлик, осуда турмушимизнинг барқарорлигини таъминлашликда ўз ҳиссамизни қўшмоғимиз лозим. Бу орқали турмушимиз фаровонлигига эришамиз. Юртимиз тинч, осмонимиз мусаффо бўлсин. Хамиша хушёр ва огоҳ бўлайлик.\nPrevious Post:ДУНЁ ҲАЁТИГА ТОМОШАБИН БЎЛИШНИНГ ХАТАРИ


12 июнь, 2020, 16:00\nТеглар:Суперлига | Локомотив | Игнатий Нестеров\nДарвозабоннинг бўшашишга асло ҳаққи йўқ\n15 июнь куни “Локомотив” ўз майдонида “Металлург”ни қабул қилади. “Темирйўлчилар” бу ўйинга тайёргарликни жиддий тарзда давом эттиришмоқда. Жамоа сардори Игнатий Нестеров клуб матбуот хизматига берган интервьюсида карантиндан кейинги машғулотлар қандай кетаётгани, бўлажак рақиб ҳамда ҳозирги ҳолати ҳақида гапирди.\n- Карантиндан сўнг бирданига машғулотларга қайтиш қийин бўлди. Бунгача икки ойдан кўпроқ вақт мобайнида уйда қолиб шуғулланган бўлсакда, барибир майдондагисидан фарқ қилади. Чунки биз майдонда яна аввалги формани тиклаш учун ишлаймиз. Лекин ҳаракат қиляпмиз, машғулотлар яхши ўтяпти. Хоҳиш ва меҳнат евазига аста-секин ўзимизга келяпмиз.\n- Жамоамиз яхши, ҳамма ишлаяпти. Лекин ҳозирги пайтда ўйинларга 65-70 фоиз тайёрмиз деб ўйлайман. Умуман карантиндан сўнг барча жамоалар бир хил ҳолатда. 100 фоиз тайёр бўлиш учун вақт керак бўлади. Чемпионатни охиригача етказиш учун тақвим тез ишлаб чиқилди. Aслида каратиндан сўнг бир ой берилса яхшироқ бўларди. Биз эса профессионал сифатида қоидаларни ҳурмат қиламиз ва иложи борича жароҳат олмасликни хоҳлаймиз.\nИккита ўртоқлик учрашуви ҳақида\n- Суперлига рестартига қадар иккита ўйинда майдонга тушдик. Биринчиси AГМК билан кечди ва бунда эътибор жамоа бир-бирини қанчалик тушунишига қаратилди. Биз муҳими майдонни, тўпни, ўйинни ва шерикларимизни ҳис қилиб олишимиз лозим эди. Бу ўйинда майдонга чиқиб ютинглар деган вазифа қўйилмади. Иккинчи баҳсни “Сурхон”га қарши ўтказдик ва бунда юз фоиз кучни сарфлаб ғалабага эътибор қаратдик.\n- Навбатдаги турни ўз майдонимизда “Металлург”га қарши ўтказамиз. Бу жамоа ҳақида нима дейишим мумкин? Уларда яхши мураббийлар штаби иш олиб боряпти. Жамоа ҳам чакки эмас. Менимча, ўйин яхши кечади. Биз биринчи рақамли бўлиб ўйнаймиз, рақиб эса қарши ҳужумларда ўз кучини синаб кўради. “Металлург” ўртоқлик учрашуви ўтказдими-йўқми, бундан хабарим йўқ. Лекин бизга қарши иккинчи рақам бўлиб ҳаракат қилса керак.\n«Локо» ўз ўйинини топиб олиши ҳақида\n- Бу бирданига осон бўлмайди. Бизга кўпи билан 5-6та ўйин керак бўлади. Жамоа яна энг яхши формасига чиқиб олиши учун ҳаракат қиламиз.\n- Ўзим ҳақимда нима десам бўлади? Менимча, қандай ишлаётганим четдан яхшироқ кўринса керак. Ҳамон меҳнат қилишда давом этяпман ва ўзимни яхши ҳис қиляпман. Дарвозабон эканлигимдан келиб чиқиб гапирадиган бўлсам, бўшашишга ҳаққим йўқ. Чунки ўйин пайтида дарвозабон майдонда битта бўлади. Буни жуда яхши тушунаман.\nЖавоҳир Илёсов ҳақида\n- Жавоҳир ҳам кўп меҳнат қиляпти. Рақобатда ютқазаётган жойи йўқ. У ҳам жуда тиришқоқ ва ишдан қочмайдиган йигит. У менга, мен унга рақобатчиман. Умуман олганда, Илёсов мен учун яхши ҳамкасб ва яхши рақобатчи.\nUzbda nega Futbol rivojlanmasligini ochiq namunasi\nSavolsiz javob. Afsus\nBrat 3-oy dam oganiz yetmagan bólsa yana 1-oy sizga ruxsat formezi tiklavalin\nCoca Cola Суперлига. Равшан Ҳайдаровнинг "Сурхон"даги дебюти омадсиз чиқди, жамоа "Локомотив"га имкониятни бой берди


Якшанба, 18 Декабр 2016 00:20\nБерлин метросида қизни тепган одамнинг шахси аниқланди\nБерлин метросида катта шов-шувга сабаб бўлган воқеадаги йигит шахси аниқланди. Ушбу воқеага муҳожир мусулмонлар айбдор қилинган эди. Энди аниқланишича, қилмиш эгаси Европа Иттифоқининг фуқароси экан.\nСешанба, 06 Декабр 2016 10:17\nГЕРМАНИЯ: Ҳалаб учун 30 миллион евро ёрдам пули ажратилади\nЯқин кунларда Германия Халаб учун 30 миллион евро миқдорида ёрдам пули ажратади. Бу ҳақида Германия Ташқи Ишлар Вазирлиги хабар берди.\nЧоршанба, 16 Ноябр 2016 23:58\nГермания: Террорчиларга қарши кенг кўламли амалиётлар бошланди\nГерманиянинг ўндан ортиқ ҳудудида “Ҳақ дин” салафийлар ташкилоти фаоллари уйларида тинтувлар бошланди. Улар ИШИД билан ҳамкорликда гумон қилинмоқда, хабар бермоқда BBC.\nСешанба, 01 Ноябр 2016 19:52\nГерманияда мактаб ўқувчиларининг ҳаммаси масжидга боришлари шарт қилинди\nЎтган хафта олмонларнинг Кил шаҳрида жанжал бўлди. Ўз фарзандларини маҳаллий масжидларнинг бирига экскурсия қилиш учун юбормаган ота-она 300 еврога жарима тўлайдиган бўлди. Яқин орада улар ҳали маҳкамага тортилиши ҳам мумкин экан.\nСешанба, 29 Сентябр 2015 15:29\nРамзан Қодиров Германиядаги суриялик қочқинларга кўмак берди\nЎтган ҳафтанинг пайшанба кунида 900 дан ортиқ суриялик қочқинлар Германиянинг Киль шаҳридаги энг яхши ресторанлардан бирида меҳмон бўлишди. Шаҳар мэри ўринбосари Гервир Штёкан Аҳмад Қодиров номли Минтақа ижтимоий фонди (РОФ) билан келишган ҳолда қочқинларни ўз лагерларидан автобусда ресторанга олиб келишиб, байрамона дастурхон безатишган.


Олмаотада мотоцикларнинг ҳаракатланишига 35 йил аввал киритилган тақиқлов бекор қилинади\n10:19 / 15.02.2016\nОлмаота раҳбарияти тарихий ишни амалга оширишмоқчи, яъни 35 йил аввал ўрнатилган, мотоциклчиларнинг шаҳар кўчалари бўйлаб ҳаракатланишини тақиқловчи йўл белгиларини олиб ташламоқчи.\nБундай маълумотни Live 2 Ride жамоатчилик уюшмаси шаҳар ҳокими ўринбосари мактубига иқтибос келтирган ҳолда тарқатди.\nМавжуд тақиқловларнинг бекор қилинишига тадбиркор ва коммуникациялар илмий тадқиқот институтининг хулосаси асос бўлган. Унда замонавий мотоцикллар экологияга автомобиллардан кўпроқ хавф солмаслиги, кўчаларнинг юкланганли борасида эса яққол афзалликларга эгалиги айтилган, чунки улар машиналардан кичикроқдир.\nОлмаота мотоциклчилари тақиқловларнинг бекор қилиниши умидини узоқ вақт байкер ва шаҳар масилаҳатининг депутати Дмитрий Петрухин билан боғлашганди, бироқ иш Олмаота ҳокими Бойиржон Бойбек бўлгандан кейин силжиган.\nПетрухиннинг айтишича, мотоциклларнинг Олмаотанинг марказий кўчаларида ҳаракатланишини тақиқловчи биринчи белгилар узоқ 1978-79 йилларда пайдо бўлган.\n2005 йилда шаҳар ҳокимияти бундай белгилардан кўпроқ ўрнатишни бошлаган ва бунинг эвазига мотоциклчилар учун тақиқлов ҳудуди янада кенгайган. Бундай тақиқловлар шаҳарнинг баъзи ҳудудларида ҳеч қандай асоссиз киритилган.\nМотоциклларнинг тақиқланишига асосий сабаб экологиянинг ифлосланиши бўлган. Мотоциклларнинг чиқинди газлари автомобилникидан зарарроқ, деб ҳисобланган. 20-30 йил аввал бу ҳақиқатда ҳам шундай бўлган.\nЎша замонларда рокерлар деб аталган мотоциклчилар "Иж" ва "Ява" мотоцикларида юрганлар. Бу мотоцикллар бензинга қўшилиши зарур бўлган мотор мойи деб қуюқ тутун\nЗамонавий мотоцикллар камроқ тутун чиқарса ҳам, бироқ улардан ҳаммаси ҳам тутун чиқараётганда шовқинсизроқ ишлайди деб бўлмайди, аксинча, кўпроқ шовқин солмоқда.\nШаҳарликларнинг мотоцикллар тутун чиқарганда шовқин солишига асосли шикоятларидан огоҳлантирган ҳолда, Олмаота йўловчи транспорти бошқармаси баъзи ҳудудларда мотоциклар ҳаракатланишини тақиқловчи белгиларни тўлиқ олиб ташлашни режалаштирмаяпти, балки уларнинг кечки соат 10 дан эрталабки соат 7 гача амал қилишини қолдиришни мўлжалламоқда.